
Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

10 ΧΡΟΝΙΑ ΟΑΚΚΕ 


Να προχωρήσουμε στο αντιρώσικο μέτωπο - Να τσακίσουμε τον 
οπορτουνισμό - Να χτίσουμε το κόμμα της εργατικής τάξης 


Στις 8 του Ιούλη κλείνουν ακριβώς 10 χρόνια από την 
ίδρυση της Συνδιάσκεψης της ΟΑΚΚΕ. 

Η ίδρυση της ΟΑΚΚΕ ήταν ένα μεγάλο βήμα για την 
ίδρυση του νέου κόμματος της ελληνικής εργατικής τά¬ 
ξης, του κόμματος που διέλυσαν οι έλληνες και οι ρώσοι 
ρεβιζιονιστές στα 1956. 


Η ΟΑΚΚΕ εκφράζει για το ελληνικό κομμουνιστικό κίνημα 
τη μεταβατική εποχή ανάμεσα στην εποχή της πολιτικής και 
οργανωτικής ρήξης με τον οπορτουνισμό και τη δημιουργία 
του νέου κομμουνιστικού κόμματος. 

Όταν ιδρύσαμε την ΟΑΚΚΕ στις 8 του Ιούλη του 1985 ξέρα¬ 
με ότι μας έμενε ακόμα πολύς δρόμος για να φτάσουμε στο 


κομμουνιστικό κόμμα. Ξέραμε ότι η ρήξη του οππορτουνι- 
σμού δεν είχε ολοκληρωθεί, αλλά μόνο είχε ξεκινήσει, είχε 
όμως ξεκινήσει με τον πιο αποφασιστικό και ολοκληρωμέ¬ 
νο τρόπο. 

Το ότι η ΟΑΚΚΕ βγήκε μέσα από το ΕΚΚΕ-ΜΑΚΚΕ και 

συνέχεια στη σελ. 2 


Τεράστιο προβΑημα για τους ρωσόδουΑους 

ΡΗΓΜΑ ΜΕ ΤΟ ΣΕΡΒΙΚΟ 

ΦΑΣΙΣΜΟ 

Νίκη του δημοκρατικού κριτήριου του Ααού μας 


Ορθόδοξα τόξα, εθελοντές στη 
Βοσνία, παιδάκια από τη Σερβία, 
τόνοι από βρώμικη προπαγάνδα 
χρόνων, όλα αυτά δεν έφτασαν για 
να ανατρέψουν το ψυχικό ρήγμα 
που δημιουργήθηκε στις ελληνο- 
σερβικές σχέσεις ξαφνικά εδώ και 
τρεις μέρες. 

Οι ρωσόδουλοι και οι σοβινιστές, 
πάντα ξενόδουλοι κι αυτοί, εκλι¬ 
παρούν τους σέρβους “αδελφούς” 
φασίστες να τους συγχωρέσουν και 
βρίζουν αδιάκοπα και κατηγορούν 
τον ελληνικό λαό, ειδικά αυτόν τον 
“ανεγκέφαλο” φίλαθλο, που τόλ¬ 
μησε να ανατινάξει μέσα σε λίγα 
λεπτά αυτό το θαυμάσιο πολιτικό 
τους οικοδόμημα, την ελληνοσερ- 
βική συμμαχία στα Βαλκάνια. 

Ασφαλώς ρωσόδουλοι και σοβι¬ 
νιστές θα κινηθούν τιάρα με δεκα¬ 
πλάσια ορμή για να γεφυρώσουν 
το χάσμα, θα δεκαπλασιάσουν την 
προπαγάνδα, θα οργανώσουν συ¬ 
ναντήσεις και τελετουργίες, όπου 
θα χυθούν δάκρυα μετάνοιας και 
νέοι όρκοι πίστης θα υψωθούν στα 
ουράνια από τους “δύο ομόδοξους 
λαούς”. 

Ό,τι και να κάνουν όμως αυτές 
οι σιχαμερές γριές προξενήτρες, 
και να ξαναστροάσουν και να μυ¬ 
ρώνουν το κρεβάτι της διεφθαρμέ¬ 
νης πόρνης αστικής τάξης για να 
ξαναδεχτεί το βρώμικο και μεθυ¬ 
σμένο τραμπούκο των Βαλκανίων, 
όσο και να καίνε και να χτυπιού¬ 
νται, το ρήγμα έχει γίνει. Και έχει 
γίνει γιατί ο μικρός αυτός πόλε¬ 
μος έκφραζε κάτι πολύ βαθύτερο 
από μια πρόσκαιρη εθνικιστική 
τρέλα δύο λαών. Κάτω από τη συ¬ 


μπληρωματική και για τούτο α¬ 
προσδόκητη μορφή που πήρε αυτή 
η αντιπαράθεση, κρύβεται η ξεχω¬ 
ριστή πορεία δύο εθνών και δύο 
λαών, πορεία που προορίζεται να 
γεμίσει με βαθιές και επικίνδυνες 
αντιθέσεις τον ελληνοσερβικό ρω- 
σοκίνητο άξονα. 

Ας προσπαθήσουμε λοιπόν να 
βρούμε τη νομοτέλεια μέσα στα ί¬ 
δια τα γεγονότα, απομακρύνοντας 
την ομίχλη που σκορπάνε ρωσό- 
δουλοι και σοβινιστές. 

Οι ρωσόδουλοι, που είναι οι βα¬ 
σικές προξενήτρες του ελληνοσερ- 
βικού γάμου, εξηγούν τα γεγονότα 
σα μια σύγκρουση του σέρβικου με 
τον ελληνικό εθνικισμό. Μιλώ¬ 
ντας, όπως πάντα, σα διεθνιστές 
εμφανίζονται υπεράνω της στενό¬ 
τητας, της υστερίας κτλ. των υφι¬ 
στάμενων της Ρωσίας εθνικιστών. 
Πραγματικά, το πιο ανεξέλεγκτο 
σημείο της ρώσικης διπλωματίας 
είναι οι εθνικισμοί των χωρών που 
αποτελούν το ευρύτερο πολιτικό 
μέτωπο της σοσιαλιμπεριαλιστικής 
επίθεσης. 

Εδώ οι Ρώσοι δεν μπορούν να τα 
έχουν όλα δικά τους. Αυτοί κατα¬ 
φέρνουν να ηγεμονεύσουν, οξύνο- 
ντας τις ενδοεθνικές συγκρούσεις 
και πριμοδοτώντας πάντα το χει¬ 
ρότερο σοβινισμό. Χάρη σε αυτές 
διάλυσαν τη Γιουγκοσλαβία και 
προσεταιρίστηκαν τη Σερβία. Χά¬ 
ρη σε αυτές κερδίζουν τώρα την 
Ελλάδα, καθώς για χρόνια όξυναν 
τις ελληνοτουρκικές σχέσεις. Ό¬ 
μως οι ίδιοι οι εθνικισμοί που αυ¬ 
τοί οξύνουν είναι φυσικό να στρέ¬ 
φονται ο ένας ενάντια στον άλλο. 


όταν η ζωή αναπόφευκτα φέρνει 
σε σύγκρουση τα συμφέροντά τους. 

Δεν υπάρχει αμφιβολία ότι στους 
αθλητικούς αγώνες των εθνικών 
ομάδων παίζονται τα εθνικά συμ- 
φέροντα,και πιο ειδικά η μορφή ε¬ 
κείνη του εθνικού συμφέροντος 
που είναι το εθνικό γόητρο. Οι α¬ 
θλητικοί εθνικοί αγώνες είναι η 
πολιτική αναμέτρηση όσο και οι υ¬ 
ποκριτές αστοί να προσπαθούν να 
καμουφλάρουν με κούφια αθλητι¬ 
κή φρασεολογία αυτή την αναμέ¬ 
τρηση. 

Είναι λοιπόν αλήθεια ότι στη συ¬ 
γκεκριμένη αθλητική διοργάνωση 
εκδηλώθηκε και ο εθνικός αντα¬ 
γωνισμός Σερβίας-Ελλάδας, όσο 
και αν ήθελαν οι ρωσόδουλοι να 
μην εκδηλωθεί ποτέ. Όμως ο εθνι¬ 
κισμός δεν μπορεί να αποτελεί τη 
βαθιά εξήγηση της ψυχικής ρήξης 
ανάμεσα στους δύο λαούς, του έ¬ 
ντονα ανταγωνιστικού χαρακτήρα 
που πήρε ξαφνικά η σχέση τους, ό¬ 
ταν στο καθαυτό πολιτικό επίπε¬ 
δο και οι δύο αστικές τάξεις για 
χρόνια ολόκληρα ταύτισαν το ε¬ 
θνικό γόητρο της κάθε χώρας με 
την “αδελφική” και φανατική υ¬ 
ποστήριξη στην άλλη χοόρα. Και ο 
πιο καθυστερημένος πολιτικά φί¬ 
λαθλος πίστευε ότι η σέρβικη ο¬ 
μάδα μπάσκετ έκφραζε το πιο φι¬ 
λικό του έθνος και την πιο φιλική 
του χώρα σε όλη τη διάρκεια του 
τουρνουά. 

Κι όμως, δεν άφησε τον εθνικό 
της ύμνο να ακουστεί. 

Οι Σέρβοι σοβινιστές πολιτικοί 
αναλυτές σπάνε το κεφάλι τους να 
δώσουν μια εξήγηση γι’ αυτό, ενώ 


οι “αδελφοί” τους Έλληνες κιό¬ 
λας την έχουν βρει. Ισχυρίζονται 
πως οι Έλληνες φίλαθλοι ντοπα- 
ρίστηκαν για χρόνια ολόκληρα, 
αλλά και στη συγκεκριμένη διορ¬ 
γάνωση από τους εθνικιστές αθλη- 
τικογράφους και τα εθνικιστικά 
στελέχη του αθλητισμού, έτσι ώστε 
να είναι έτοιμοι να θεωρήσουν ε¬ 
χθρό τον καθένα που νικά και ν’ 
αναζητούν άλλοθι στη διαιτησία 
γι’ αυτή την ήττα. Αυτή η εξήγη¬ 
ση αναιρείται από τα γεγονότα και 
μένει μόνο σα μια προκατασκευα- 
σμένη θεωρία κατάλληλη για φτη¬ 
νή πολιτική χρήση. 

Η Εθνική της Ελλάδας δεν έχα¬ 
σε μόνο από τη Σερβία, αλλά έχα¬ 
σε και από τη Λιθουανία. Επίσης 
έχασε και από την εξόχως “εχθρι¬ 
κή” εθνικά Κροατία Από αυτή μά¬ 
λιστα τη δεύτερη έχασε την τρίτη 
θέση και ένα μετάλλιο στο πιο πρό¬ 
σφατο από την κρίση παρελθόν. 
Και όμως το κοινό δε θύμωσε ούτε 
ενάντια στη Λιθουανία ούτε ενά¬ 
ντια στην Κροατική ομάδα, παρ’ ό¬ 
λο που ενάντια στη δεύτερη γρά¬ 
φτηκαν κι ακούστηκαν σχόλια για 
μεροληπτική διαιτησία. Όμως το 
πιο βασικό είναι ότι οι Έλληνες 
φίλαθλοι δε δουλεύτηκαν από τους 
εθνικιστές για να περιμένουν την 
κατάκτηση του χρυσού στους πα¬ 
νευρωπαϊκούς αυτούς. Τόσο οι ί¬ 
διοι οι φίλαθλοι, όσο και οι ειδικοί 
ήξεραν ότι τα κότσια αυτής της ε¬ 
θνικής ομάδος ήταν κατώτερα α¬ 
πό εκείνα των Λιθουανών, των 
Σέρβων, των Κροατών και των 
Ρώσων, και γι’ αυτό είχαν όλοι 
τους σα συγκεκριμένο πρακτικό 


και γενικής αποδοχής στόχο το α- 
νέβασμα σε μια από τις τέσσερις 
πρώτες θέσεις, που θα τους επέτρε¬ 
πε τη συμμετοχή στην Ολυμπιάδα 
της Ατλάντα. 

Δεν είναι τυχαίο που την επίτευ¬ 
ξη αυτού του στόχου την πανηγύ¬ 
ρισαν με το συνηθισμένο έξαλλο 
τρόπο του ικανοποιημένου εθνικι¬ 
σμού, ενώ αν ήταν κύρια πληγω¬ 
μένοι από τον αποκλεισμό τους α¬ 
πό τη Σερβία θα έριχναν εκεί το 
βάρος. Η μεγαλύτερη απόδειξη για 
το ότι δεν ήταν ο αντισερβισμός 
της νικημένης Εθνικής Ελλάδας 
που έπαιξε τον κύριο ρόλο στη 
γιούχα της Κυριακής ήταν ότι το 
κοινό του Σταδίου εκείνη την η¬ 
μέρα δεν πήρε από την αρχή του 
αγώνα το μέρος της Λιθουανίας. 

Αυτό έγινε όσο προχωρούσε ο α¬ 
γώνας και όσο μπροστά στα μάτια 
αυτού του κοινού και στα μάτια ό¬ 
σων παρακολουθούσαν τον αγώ¬ 
να από την τηλεόραση ξετυλίχθη- 
κε η σκανδαλώδης βοήθεια της 
διαιτησίας στους Σέρβους. 

Η ΑΓΑΠΗ ΓΙΑ ΤΟ ΔΙΚΙΟ 
ΕΝΟΣ ΛΑΟΥ 

Εκεί ακριβώς έγειρε η ζυγαριά 
αποφασιστικά υπέρ της Λιθουανί¬ 
ας και ξεκίνησε το μεγάλο ελλη¬ 
νοσερβικό επεισόδιο. Σ’ αυτή τη 
ζυγαριά οι δύο ήττες της Εθνικής 
Ελλάδας από την Εθνική Σερβίας 
δεν έπαιξαν τον καθοριστικό, αλ¬ 
λά ένα δευτερεύοντα ρόλο. Αυτές 
οι ήττες επέτρεψαν μόνο στους 
Έλληνες φιλάθλους να ξεπερά- 

συνέχεια στη σελ. 5 

ΕΚΣΤΡΑΤΕΙΑ ΤΟΥ ΕΡΓΑΣ ΓΙΑ ΤΑ ΝΑΥΠΗΓΕΙΑ 


Ο ΕΡΓΑΣ ξεκίνησε μια μεγάλη 
πολιτικοσυνδικαλιστική καμπά- 
νια για τη σωτηρία της ναυπηγι¬ 
κής βιομηχανίας της χώρας. 

Με χιλιάδες προκηρύξεις που 
μοιράστηκαν στα ναυπηγεία του 
Σκαραμαγκά, της Ελευσίνας και 
στην επισκευαστική ζώνη του Πε¬ 
ράματος κάλεσε τους εργάτες να 
ενωθούν και να ανατρέψουν την 
επίθεση του φιλορώσικου αντιευ- 
ρωπαϊκού μεσαίωνα. 

Η καμπάνια του ΕΡΓΑΣ είχε σα 
σκοπό να δείξει πως η γραμμή και 
η δράση του ψευτοΚΚΕ είναι ό,τι 
πιο δεξιό και αντεπαναστατικό υ¬ 
πάρχει μέσα στη σύγκρουση που 
διεξάγεται σήμερα γύρω από το 
παρόν και το μέλλον της ναυπη¬ 
γικής βιομηχανίας της χώρας. 

Το κόμμα αυτό δουλεύει σε δύο 
επίπεδα. 

Σαν τμήμα της κρατικής ε¬ 
ξουσίας αποτελεί την καθοδηγη- 


τική δύναμη εκείνων των μερίδων 
της αστικής τάξης που με σχέδιο 
συμποτάρουν τον εκσυγχρονισμό, 
μέσα στα πλαίσια της Ε.Ε., των 
μεγάλων ναυπηγείων. Εκείνων 
των δυνάμεων που αρνούνται την 
υλοποίηση του επενδυτικού προ¬ 
γράμματος των ναυπηγείων της 
Ελευσίνας και που οδηγούν μέσα 
από την άρνηση της ιδιωτικοποί¬ 
ησης στο κλείσιμο των ναυπηγεί¬ 
ων Σκαραμαγκά. 

Σαν τμήμα του εργατικού κι¬ 
νήματος μέσα από την ασύστο- 
λη ψευτοαριστερή δημαγωγία 
προσπαθεί να μπλοκάρει το προ¬ 
οδευτικό κίνημα στο γνωστό δί¬ 
πολο: “ιδιωτικοποίηση = δεξιά, 
κρατικοποίηση = αριστερά”. 

Όποιος προοδευτικός συνδικα¬ 
λιστής βάζει πάνω απ’ αυτό το 
ψευτοδίλημμα το πραγματικό ζή¬ 
τημα του εκσυγχρονισμού και της 
ανάπτυξης για την διατήρηση πά¬ 


νω απ’ όλα των ναυπηγείων, γί¬ 
νεται για το ψευτοΚΚΕ... άνθρω¬ 
πος του Περατικού! 

Όμως η ζωή και η ταξική πάλη 
δεν μπορεί να σταματήσει στα σο- 
σιαλφασιστικά ψευτοδιλήμματα. 

Το ψευτοΚΚΕ είναι γυμνό και 
απομονωμένο στη βάση του εργα¬ 
τικού κινήματος, ιδιαίτερα στη 
βάση των μεγάλων ναυπηγείων. 
Είναι θέμα τιμής για την εργατι¬ 
κή τάξη να κλείσει το στόμα αυ¬ 
τού του κόμματος, που στο όνομά 
της διαπράττει το εθνικό έγκλη¬ 
μα της διάλυσης της ναυπηγικής 
βιομηχανίας. 

Και όχι μόνο αυτό· με συγκρο¬ 
τημένο προοδευτικό εργατικό κί¬ 
νημα, ενιαίο στη ναυπηγική βιο¬ 
μηχανία, μπορούμε να επιβάλουμε 
τους δικούς μας όρους στην ανά¬ 
πτυξη και στον εκσυγχρονισμό 
των ναυπηγείων, αλλά και να πε- 
ριφρουρήσουμε τις εργατικές κα¬ 


τακτήσεις και τα εργατικά δι¬ 
καιώματα. 

Η προκήρυξη του ΕΡΓΑΣ είχε 
σημαντική απήχηση τόσο στα με¬ 
γάλα ναυπηγεία, ιδιαίτερα στο 
Σκαραμαγκά. Είναι χαρακτηριστι¬ 
κό το ότι κανείς σοσιαλφασίστας 
δεν τόλμησε να αντιπαρατεθεί σε 
μια προκήρυξη που κατεδάφιζε ό¬ 
λη τη για χρόνια στο Σκαραμαγκά 
γραμμή του ψευτοΚΚΕ. 

Όπως ήταν φυσικό, ανησύχησε 
ιδιαίτερα το σοσιαλφασισμό, προ- 
καλώντας στην επισκευαστική 
ζώνη σπασμωδικές τραμπούκικες 
ενέργειες, που πήραν την κατάλ¬ 
ληλη απάντηση από τους συντρό¬ 
φους του ΕΡΓΑΣ. 

Το μοίρασμα της προκήρυξης 
του ΕΡΓΑΣ ανησύχησε τον Κα- 
λογερίδη, γιατί η προκήρυξη απο¬ 
κάλυπτε για πρώτη φορά τα σχέ¬ 
διά του σε τέτοιο επίπεδο, ώστε 
να φτάσει ο ίδιος να βρίσει και 


να απειλήσει σύντροφό μας. 

Η απάντηση σ’ αυτή την ενέρ¬ 
γεια του μεγαλοεργολάβου ήταν 
η υποστήριξη των εργατών, αλλά 
και η αποφασιστική επιμονή των 
συντρόφων του ΕΡΓΑΣ στη συ¬ 
νέχιση της καμπάνιας. Όσο για 
μας, έχουμε συνηθίσει να περπα¬ 
τάμε στα αγκάθια και οι πατού¬ 
σες μας είναι ιδιαίτερα σκληρές. 

Από την άλλη μεριά, ίδια αντί¬ 
δραση είχε και ο σοσιαλφασισμός 
στο συνδικάτο μετάλλου, όπου με 
νέα προκήρυξη μας αποκάλεσαν 
και πάλι “προβοκάτορες”! 

Κούφια λόγια μιας καταδικα¬ 
σμένης στις συνειδήσεις των ερ¬ 
γατών παρέας, που στηρίζει τη δύ¬ 
ναμή της στο μέτωπο με το μεγα- 
λοεργολάβο Καλογερίδη και στην 
άσκηση οικονομικού φασισμού 
πάνω στους εργάτες! 

συνέχεια στη σελ. 7 

συνέχεια από τη σελ. 1 

σε σύγκρουση με αυτό δεν ήταν κά¬ 
τι το τυχαίο. Η νέα κομμουνιστική 
πρωτοπορία δεν μπορούσε παρά να 
βγει μέσα από το ΕΚΚΕ και μέσα 
από το ΜΑΚΚΕ, δηλαδή μέσα από 
τα δύο βασικά ρεύματα της επανα¬ 
στατικής πρωτοπορίας μιας εποχής 
και να έρθει σε σύγκρουση και με 
τα δύο όταν αυτά κατέληξαν στο φυ¬ 
σιολογικό τέρμα τους, το σύμφωνο 
με τη μικροαστική φύση της ηγεσί¬ 
ας τους, που ήταν ο οππορτουνισμός 
και ο σοσιαλφασισμός. 

Αεν είναι καθόλου τυχαίο ότι η 
ίδια διάσπαση που έφερε στη ζωή 
την προλεταριακή ΟΑΚΚΕ γέννη¬ 
σε και την πιο δεξιά οργάνωση, την 
πιο σοσιαλφασιστική που δουλεύει 
μέσα στο επαναστατικό κίνημα, το 
ΜΑΚΚΕ. Αυτός είναι ο λόγος που 
αυτή η διάσπαση είχε μέσα της τόση 
βία. 

Οι σοσιαλφασίστες του ΜΑΚΚΕ, 
που ορκίζονταν ότι η ΟΑΚΚΕ θα εί¬ 
χε μικρή ζωή, διέρρηξαν τα γραφεία 
της και τα άδειασαν κλέβοντας υ¬ 
λικά σημερινής αξίας 5 εκ. δραχμών, 
νομίζοντας ότι αυτό θα ξεχνιόταν. 
Το αποτέλεσμα ήταν να τους μείνει 
στο κίνημα το παρατσούκλι “ διαρ- 
Ρήχτες”. 

Όμως η γέννηση της ΟΑΚΚΕ σή- 
μαινε πρακτικά την αρχή του τέλους 
όλου του εξωκοινοβουλευτικού “ε¬ 
παναστατικού” οππορτουνισμού, 
που είχε σαν το τελειότερο δημιούρ¬ 
γημα και τυπικότερο του εκπρόσω¬ 
πο ακριβώς τους διαρρήχτες. Όμως 
οι διαρρήχτες είναι το ψευτοΚΚΕ. 
Για την ακρίβεια είναι η επαναστα¬ 
τικότερη στη μορφή μετάφραση του 
ψευτοΚΚΕ, είναι δηλαδή το ψευ¬ 
τοΚΚΕ που προσπαθεί να δημιουρ¬ 
γήσει σύγχυση μέσα στις γραμμές 
της επαναστατικής πρωτοπορίας. 

Αλλά το ίδιο είναι με μικρότερη 
συνέπεια και το ΝΑΡ ; η ΣΑΚΕ, το 
ΚΚΕ (μ-λ), η Α/συνέχεια, ενώ το 
ΕΚΚΕ έμεινε ένα θλιβερό φάντασμα 
που προσπαθεί να επιζήσει με τον 
εισοδισμό και να γίνει κοινός πα¬ 
ρονομαστής όλου του οππορτουνι- 
σμού, δηλαδή γέφυρα του μ-λ οπ- 
πορτουνισμού με το χειρότερο είδος 
του τροτσκισμού, τον αναρχισμό 
κτλ. 

Απέναντι στην ΟΑΚΚΕ όλοι αυ¬ 
τοί, με τις ιδιομορφίες που αντι¬ 
στοιχούν στην ξεχωριστή ιδεολογι¬ 
κή τάση της μικροαστικής τάξης ή 
του λούμπεν που εκφράζουν, απο¬ 
τελούν σήμερα μια αντιδραστική μά¬ 


ζα. 

Αυτό όμως δεν ήταν κατακτημέ- 
νο από την αρχή. Μέσα σ' αυτά τα 
δέκα χρόνια, αν κανείς μελετήσει 
την ΟΑΚΚΕ, θα διαπιστώσει πόσο 
τεράστια άλματα χρειάστηκε να κά¬ 
νει για να απαλλαχτεί από το δικό 
της πολιτικό και ιδεολογικό φορτί¬ 
ο οππορτουνισμού, πόσο δηλαδή εί¬ 
χε μέσα της πλευρές από όλους αυ¬ 
τούς. Αυτό είναι το νόημα της φρά¬ 
σης “μεταβατική περίοδος” που χρη¬ 
σιμοποιήσαμε στην αρχή. Η ΟΑΚ¬ 
ΚΕ είχε σαν κύριο καθήκον να κα¬ 
θαρίσει την επαναστατική πορεία α¬ 
πό τις βρωμιές που είχε συσσωρεύ¬ 
σει η μακρά περίοδος της ρεβιζιονι- 
στικής και σοσιαλιμπεριαλιστικής 
κυριαρχίας μέσα στο εργατικό κί¬ 
νημα. 

Αν αισθανόμαστε ότι ανταποκρι- 
νόμαστε στην κύρια πλευρά, είναι 
γιατί κρατήσαμε σταθερή στάση α¬ 
πέναντι στον κύριο εχθρό, που ήταν 
σε όλη αυτή την περίοδο ο ρώσικος 
σοσιαλιμπεριαλισμός, και δεν ταλα¬ 
ντευτήκαμε ποτέ στην ιδεολογική 
μας γραμμή, δηλαδή στην υπεράσπι¬ 
ση του μαρξισμού-λενινισμού-μαο- 
ϊσμού. 

Έτσι βρήκαμε τη δύναμη να πάμε 
ενάντια στους πάντες και να μεί¬ 
νουμε μόνοι μας στην περίοδο του 
μεγάλου στρατηγικού ελιγμού του 
σοσιαλιμπεριαλισμού ανάμεσα στο 
’87 και το '92, που έφερε τη σύγχυ¬ 
ση όχι μόνο στο τσακισμένο παγκό¬ 
σμιο εργατικό κίνημα, αλλά και μέ¬ 
σα στους δυτικούς ιμπεριαλιστές. 

Στη διάρκεια αυτής της περιόδου 
η ΟΑΚΚΕ δοκίμασε μια παρατετα- 
μένη εσωκομματική πάλη, που εκ¬ 
δηλώθηκε είτε με τη μορφή της κάμ¬ 
ψης και της αποχώρησης στελεχών, 
μελών και επιρροών είτε με τη μορ¬ 
φή των οργανωμένων εσωτερικών 
πολιτικών χτυπημάτων. 

ΓΤ αυτή την εσωκομματική πολι¬ 
τική πάλη θα γράψουμε πιο πολλά 
στα πλαίσια του απολογισμού που 
ετοιμάζουμε για μια πολιτική Συν¬ 
διάσκεψη της ΟΑΚΚΕ στα μέσα του 
Σεπτέμβρη. Εκείνο που εδώ πρέπει 
να ειπωθεί είναι ότι αυτή η πάλη 
ήταν στο βάθος ρήξη με το δικό μας 
οππορτουνισμό, κυρίως στο πολιτι¬ 
κό και ιδεολογικό επίπεδο. 

Χάρη σ’ αυτή την πάλη που κορυ- 
φώθηκε με το Ιο συνέδριο της Ο¬ 
ΑΚΚΕ φτάσαμε να ανακαλύψουμε 
και να προσδιορίσουμε σαν κύριο ε¬ 
χθρό τορώσικο σοσιαλιμπεριαλισμό 
στο διεθνές επίπεδο και το ψευτοΚ¬ 
ΚΕ σαν κέντρο της αντίδρασης και 


κύριο εχθρό στην ίδια την Ελλάδα. 
Από εκεί και πέρα ήταν ανοικτός ο 
δρόμος για την πολιτική του αντι- 
ρώσικου ενιαίου μετώπου που τώρα 
πρωτοβάζουμε στα σκαριά. Ίσως τώ¬ 
ρα όλα αυτά να φαίνονται απλά και 
προφανή στους φίλους της ΟΑΚΚΕ 
και σε μας τους ίδιους, αλλά έπρεπε 
πραγματικά να παλαίψουμε με τα 
σωθικά μας για να απαλλαχτούμε 
από την αντιυπερδυναμική γραμμή 
του “ι ούτε ΗΠΑ-ούτε Ρωσία”, που 
είχε ολοτέλα παλιώσει μετά το ’81, 
και να έρθουμε σε ολόπλευρη σύ¬ 
γκρουση με τον ελληνικό σοβινισμό 
στην Κύπρο και στο Αιγαίο υιοθε¬ 
τώντας τη μαρξιστική στάση απέ¬ 
ναντι στο σύγχρονο “ανατολικό ζή¬ 
τημα”. 

Αυτή η πάλη με το σοβινισμό έ¬ 
κλεισε και έφτασε σε ρήξη με την 
καταγγελία της ελληνικής πολιτι¬ 
κής απέναντι στη Δημ. της Μακε¬ 
δονίας. Σε όλη αυτή την περίοδο 
χρειάστηκε να δώσουμε μια ακόμα 
πιο οδυνηρή πάλη, για να διαχω¬ 
ρίσουμε το εργατικό κίνημα από το 
διαρκές σοσιαλφασιστικό πραξικό¬ 
πημα που ήταν οι συνδικαλιστικοί 
υποτιθέμενοι αγώνες της νέας δε¬ 
ξιάς, και κυρίως του ψευτοΚΚΕ. Η 
στάση της ΟΑΚΚΕ απέναντι στο κί¬ 
νημα της ΕΑΣ σαν κίνημα αντιδρα¬ 
στικό σήμαινε την ουσιαστική πο¬ 
λιτική ρήξη με το σοσιαλφασισμό, 
το ψευτοΚΚΕ και την οππορτουνι- 
στική μικροαστική ουρά του. 

Από εκείνη τη στιγμή και πέρα η 
Νέα Ανατολή είχε γίνει ένα 
πραγματικά βαθύ και αιχμηρό ερ¬ 
γαλείο της επαναστατικής πρωτο¬ 
πορίας, που χτυπούσε το σοσιαλφα- 
σισμό σε όλα τα επίπεδα, δηλαδή ό¬ 
χι μόνο στην άμεση πολιτική, αλλά 
και στην οικονομία, στο συνδικαλι¬ 
στικό, στα θεωρητικά και ιστορικά 
ζητήματα, παντού. Έχοντας στο στό¬ 
χαστρο τώρα αποφασιστικά το 
σοσιαλφασισμό, ιδιαίτερα το ψευ¬ 
τοΚΚΕ. μπορούσαμε να ξεδιπλώσου¬ 
με την επαναστατική γραμμή σε ό¬ 
λα τα επίπεδα και να συνδέουμε τη 
δημοκρατική αντιφασιστική και α- 
ντιιμπεριαλιστική πάλη με την πά¬ 
λη για το σοσιαλισμό. Πραγματικά, 
μας πήρε πολύ καιρό να καταλάβου¬ 
με ότι ο σοσιαλιμπεριαλισμός, ρώ¬ 
σικος και κινέζικος, είναι η πιο προ¬ 
ωθημένη, η πιο σύγχρονη, η πιο α¬ 
κραία και ταυτόχρονα η πιο σάπια 
πλευρά του ιμπεριαλισμού, όπως εί¬ 
ναι το ψευτοΚΚΕ, η πιο σάπια εκ¬ 
δήλωση της ελληνικής αστικής τά¬ 
ξης. Έτσι η πάλη ενάντια στο φασι¬ 


σμό γίνεται πάλη ενάντια στον ι¬ 
μπεριαλισμό γενικά, πάλη ενάντια 
στην ψεύτικη αριστερά και, έτσι, πά¬ 
λη για τη σοσιαλιστική επανάσταση. 

Αργήσαμε, με λίγα λόγια, να κα¬ 
ταλάβουμε ότι η εποχή που ζούμε 
προσφέρει στους επαναστάτες σε συ¬ 
μπυκνωμένη μορφή και με τον ίδιο 
εχθρό τόσο την εξωτερική ταξική, 
όσο και την εσωτερική ταξική, δη¬ 
λαδή την ενδοεπαναστατική και ε¬ 
σωκομματική πάλη. Ταυτόχρονα 
τους προσφέρει ένα κοινό κέντρο για 
όλες τις μορφές της αντίδρασης και 
όλες τις παρεκκλίσεις και δια¬ 
στρεβλώσεις του μαρξισμού. 

Αυτή η “συμπύκνωση” του εχθρού 
προκαλεί στον αντίθετο προοδευτι¬ 
κό πόλο την πιο πλατιά συσπείρω¬ 
ση για το επαναστατικό προλετα¬ 
ριάτο και τις πλατιές ταξικές του 
συμμαχίες, όπου στους κόλπους τους 
θα δοθεί για μια ακόμα φορά η πά¬ 
λη για την κατάκτηση της πολιτι¬ 
κής και ιδεολογικής ηγεμονίας από 
το προλεταριάτο. 

Από αυτή την άποψη τίποτα δεν 
είναι δοσμένο. Πρέπει για μια ακό¬ 
μα φορά το προλεταριάτο να πείσει 
όλη την πολιτική δημοκρατία ότι εί¬ 
ναι αυτό ο πιο συνεπής υπερασπι¬ 
στής του δημοκρατισμού και όλες 
τις αντιιμπεριαλιστικές δυνάμεις ότι 
είναι αυτό ο πιο συνεπής αντιιμπε- 
ριαλιστής. Η δύναμη του μαρξισμού 
θα πρέπει να αποδειχτεί στην πρά¬ 
ξη για μια ακόμα φορά. 

Αυτό το ρόλο έχει αναλάβει η Ο¬ 
ΑΚΚΕ στην Ελλάδα, ενώ δε χάνει 
από τα μάτια της την παγκόσμια ε¬ 
παναστατική εξέλιξη και επιδιώκει 
να δεθεί με αυτήν. Νιώθουμε ότι θα 
ξεπηδήσουν από τους λαούς σε ένα 
κοντινό μέλλον νέες επαναστατικές 
πρωτοπορίες μέσα από τις θύελλες 
του πολέμου. Αυτό είναι αναπόφευ- 
κτο.Η ΟΑΚΚΕ ετοιμάζεται γι’ αυ¬ 
τές τις θύελλες. Από αυτή την άπο¬ 
ψη η μεταβατική περίοδος πλησιά¬ 
ζει στο τέλος της. Αν ίσαμε εδώ η 
ΟΑΚΚΕ ετοίμασε το ιδεολογικό και 
πολιτικό της οπλοστάσιο, τώρα έχει 
σαν κύριο καθήκον να δυναμώσει 
οργανωτικά τον εαυτό της και να 
ανταποκριθείστα πολιτικά καθήκο¬ 
ντα αυτής της εποχής. Ήδη η ΟΑΚ¬ 
ΚΕ έχει συγκροτήσει έναν πυρήνα 
αφοσιωμένων επαναστατών που α¬ 
τσαλώθηκαν μέσα από τη δεκάχρο¬ 
νη ταξική πάλη και διαμόρφωσαν έ¬ 
να ιδιαίτερο στυλ μέσα στο κίνημα, 
ένα στυλ που συνδυάζει επαναστα¬ 
τική στάση αρχών, την ειλικρίνεια 
και τη σεμνότητα, την ακούραστη 


προσπάθεια για την ενότητα μέσα 
στους κόλπους του λαού. Αυτή η πο¬ 
ρεία ήταν σα μια πολιτική “μεγάλη 
πορεία ”, που η μεγαλύτερή της χρη¬ 
σιμότητα ήταν να διαμορφώσει ένα 
στρατό ανώτερο από εκείνον που ξε¬ 
κίνησε. 

Ήδη η ΟΑΚΚΕ έχει κάνει γνω¬ 
στές τις πολιτικές της θέσεις μέσα 
στην επαναστατική πρωτοπορία και 
η γραμμή της έχει βρει πολλούς φί¬ 
λους και συμπάθειες, ενώ τα γεγο¬ 
νότα όλο και πιο ραγδαία αποκα¬ 
λύπτουν την ορθότητα της γραμμής 
της. 

Το ζήτημα είναι όλο αυτό το πο¬ 
λιτικό κεφάλαιο να μετατραπεί σε 
υλική δύναμη, δηλαδή σε οργανω¬ 
τική δύναμη. 

Γία να γίνει αυτό, η ΟΑΚΚΕ πρέ¬ 
πει να κόψει τον τελευταίο δεσμό 
της με τον οππορτουνισμό, εκείνον 
στα οργανωτικά ζητήματα, που 
παίρνει τη μορφή του ερασιτεχνι¬ 
σμού. 

Αυτός είναι ο μεγάλος κίνδυνος 
και εχθρός για μια μικρή ακόμα ο¬ 
μάδα επαναστατών που έταξε για 
τον εαυτό της το μεγάλο καθήκον 
να στήσει το νέο κομμουνιστικό 
κόμμα στην Ελλάδα. Δέκα χρόνια 
μετά την ίδρυσή της όλοι οι φίλοι 
της ΟΑΚΚΕ, όλοι οι αναγνώστες 
της Νέας Ανατολής, που έχουν ε¬ 
κτιμήσει αυτή την προσπάθεια και 
έχουν αισθανθεί τις δυσκολίες της, 
όλοι οι επαναστάτες, όλοι οι δημο¬ 
κράτες και οι πραγματικοί πατριώ¬ 
τες πρέπει να σταθούν δίπλα στην 
ΟΑΚΚΕ, να την ενισχύσουν με κά¬ 
θε τρόπο και να βοηθήσουν στο πο¬ 
λιτικό και οργανωτικό της δυνάμω- 
μα. 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

ΠΡΟΒΟΚΑΤΟΡΙΚΗ ΑΝΤΙΤΟΥΡΚΙΚΗ ΠΟΛΙΤΙΚΗ 


Υποθέστε ότι η εθνική μακεδονι¬ 
κή μειονότητα στη χώρα μας άρχι¬ 
ζε ένα ένοπλο αντάρτικο στην πε¬ 
ριοχή της Φλώρινας με στόχο το 
διαμελισμό της Ελλάδας και τη δη¬ 
μιουργία ανεξάρτητου κράτους. Υ¬ 
ποθέστε ότι η πολιτική ηγεσία του 
κινήματος αυτού είχε την έδρα της 
σε μια γειτονική και εχθρική με την 
Ελλάδα χώρα, π.χ. την Αλβανία. Υ¬ 
ποθέστε, τέλος, ότι αυτή την ηγε¬ 
σία την επισκεπτόταν, στη βάση 
“κοινών συμφερόντων”, μια αντι¬ 
προσωπεία της τούρκικης βουλής 
αποτελούμενη από όλα τα μεγαλύ¬ 
τερα κόμματα της πολιτικής σκη¬ 
νής της Τουρκίας. 

Θα είχε δίκιο η Ελλάδα να κα¬ 
ταγγείλει την Τουρκία ως εχθρική 
χώρα γι’ αυτή της τη στάση, ναι ή 
όχι; 

Γιατί τα λέμε όλ’ αυτά; Γιατί γύ¬ 
ρω στα μέσα Ιούνη, και κάτω από 
ευρύτατου φάσματος δημοσιογρα¬ 
φική κάλυψη, αντιπροσωπεία της 
ελληνικής βουλής επισκέφθηκε στο 
αρχηγείο του το σοσιαλφασίστα Ο- 
τζαλάν, αρχηγό του ΡΚΚ, «κάπου 
στη Μέση Ανατολή», όπως έγρα¬ 
ψαν οι ελληνικές εφημερίδες, «κο¬ 
ντά στον οδικό άξονα Ααμασκού- 
Βηρυττού » (Το Βήμα, 18/6). 

Στην αποστολή πήραν μέρος πέ¬ 
ντε μέλη της “Διακομματικής Ε¬ 
πιτροπής της Βουλής για θέματα 
Ελληνισμού και Ορθοδοξίας”: Ο 
τρίτος αντιπρόεδρος της βουλής Π. 
Σγουρίδης (ΠΑΣΟΚ) και οι βουλευ¬ 
τές Μπαντουβάς, Χατζηανδρέου 
και Βουνάτσος από το ΠΑΣΟΚ, I. 
Σταθόπουλος από τη ΝΑ και η Μ. 
Μαχαίρα από την ΠΟΛΑ. Στην α¬ 
ποστολή συμμετείχε κι ο αποστρα¬ 
τευμένος αρχιπλοίαρχος και αρχι- 
φασίστας Α. Ναξάκης με την ιδιό¬ 


τητα του γραμματέα της “Επιτρο¬ 
πής Αλληλεγγύης με το Κουρδι¬ 
στάν”. 

Παρατηρήστε εδώ ότι, πρώτο, λεί¬ 
πει αντιπρόσωπος του ψευτοΚΚΕ 
(που πάντα παίζει το χαρτί της δή¬ 
θεν ελληνοτουρκικής φιλίας) και, 
δεύτερο, ότι ο Παπανδρέου στέλνει 
το σοβινιστικό, αυτοδυναμικό ΠΑ¬ 
ΣΟΚ να εκτεθεί ως διαμελιστής της 
Τουρκίας. Τα δικά του τα στελέχη 
τα φυλάει από “κακοτοπιές”, παί¬ 
ζοντας ο ίδιος το χαρτί του ευρω- 
παίου. 

Μια τέτοια επίσκεψη από μό¬ 
νη της αποτελεί άμεση εχθρική 
κίνηση κατά της γειτονικής μας 
χώρας και βάλλει ευθέως κατά 
της εδαφικής της ακεραιότητας. 
Αποδεικνύεται έτσι περίτρανα αυ¬ 
τό που εμείς χρόνια λέμε: Ο κύ¬ 
ριος υπεύθυνος της έχθρας ανά¬ 
μεσα στις δύο χώρες, Ελλάδα 
και Τουρκία, είναι η αστική τά¬ 
ξη της πρώτης, και κύρια οι σο- 
σιαλφασίστες με ηγέτη τον Πα¬ 
πανδρέου. 

ΜΕΡΙΚΕΣ ΠΛΕΥΡΕΣ ΤΗΣ 
ΕΠΙΣΚΕΨΗΣ 

Ο Σγουρίδης δεν παρέλειψε να 
“προσφέρει” στον Οτζαλάν μια ση¬ 
μαία με το αστέρι της Βεργίνας, για 
να πάρει τη φιλοφρόνηση από μέ¬ 
ρους του ότι «η Μακεδονία ήταν, 
είναι και θα παραμείνει για πάντα 
ελληνική», χαρακτηρίζοντας το λα¬ 
ό της Μακεδονίας « ψευδοεθνότη¬ 
τα με πλαστό όνομα » και “διαβλέ¬ 
ποντας”, φυσικά, ότι «σκοπός του 
Γκλιγκόροφ είναι να δημιουργήσει 
προβλήματα στα Βαλκάνια, διευκο¬ 
λύνοντας έτσι την τουρκική διείσ¬ 
δυση στην περιοχή και την περικύ¬ 
κλωση της Ελλάδας από το Βορ¬ 


ρά»(Ελευθεροτυπία, 21/6). 

Σύμφωνα με μαρτυρία του ίδιου, 
την οποία καταγράφει ο απεσταλ¬ 
μένος του Βήματος (18/6), «υπόσχε¬ 
ται ότι και φέτος το καλοκαίρι θα 
χτυπήσει τουριστικούς στόχους 
στην Τουρκία, προειδοποιώντας 
τους περιηγητές να επιλέξουν άλ¬ 
λη χώρα για τις διακοπές τους »(βλ. 
επίσης και Κυριακάτικη, 25/6)! Και 
η ηλίθια ελληνική αστική τάξη ε- 
πιχαίρει, γιατί νομίζει ότι αυτό θα 
είναι προς όφελος του ελληνικού 
τουρισμού, μην καταλαβαίνοντας ό¬ 
τι κι αυτός είναι εξίσου σημαντι¬ 
κός με την Τουρκία στόχος του σο- 
σιαλφασισμού. 

Ο ΣΤΡΑΤΗΓΙΚΟΣ ΣΤΟΧΟΣ 

ΤΟΥ ΟΤΖΑΛΑΝ ΚΑΙ ΤΗΣ 
ΡΩΣΙΑΣ 

Προκειμένου να γίνει πιο εύκο¬ 
λα αποδεκτός από τη Δύση ο δύ¬ 
σπεπτος γι’ αυτή στόχος του δια- 
μελισμού της Τουρκίας, το ΡΚΚ δε 
βάζει άμεσο στόχο τη δημιουργία 
“καθαρόαιμου” κουρδικού κράτους, 
αλλά τη δημιουργία ενός ομοσπον¬ 
διακού συστήματος Κούρδων και 
άλλων λαών, ακόμα και τουρκικών 
ή μη εθνοτήτων, όπως οι Αρμένιοι. 
Έτσι, παρουσιάζεται ταυτόχρονα 
ως “προστάτης” όλων των μη τουρ¬ 
κικών μειονοτήτων στη χώρα, προ¬ 
σπαθώντας παράλληλα να προσε¬ 
ταιριστεί εθνομειονοτικές και πολι¬ 
τικές δυνάμεις μέσα στην Τουρκία, 
όπως το νεοπαγές ύπυπτο τουρκι¬ 
κό “Κίνημα της Νέας Δημοκρατί¬ 
ας” (τεχνοκράτες-μεγαλοεπιχειρη- 
ματίες), με το οποίο το ΡΚΚ έχει - 
κατά δική του ομολογία- “κρυφό” 
πολιτικό διάλογο (Το Βήμα, 18/6). 

Ομολογημένος, ωστόσο, στρατη¬ 
γικός στόχος των σοσιαλφασιστών 


παραμένει ο διαμελισμός της Τουρ¬ 
κίας και η μόνιμη στρατιωτική α¬ 
πειλή, στην περίπτωση δημιουργί¬ 
ας κουρδικού κράτους, και παρενό¬ 
χλησή της από ένα τέτοιο κράτος, 
ειδικά σε περιπτώσεις κρίσεων και 
στον πόλεμο που έρχεται. Αντιγρά¬ 
φουμε από την Κυριακάτικη, 25/6: 
«Η Τουρκία είναι απειλή και τε¬ 
ράστιο βάρος όχι μόνο για μας και 
τις γειτονικές της χώρες, αλλά για 
ολόκληρη την ανθρωπότητα... Αν ο 
τουρκικός γόρδιος δεσμός κοπεί, θα 
είναι γιορτή χαράς για όλο τον κό¬ 
σμο... Θα συνεχίσουμε αυτό τον α¬ 
γώνα στο όνομα των νεκρών όλων 
των θυμάτων από το τουρκικό κρά¬ 
τος στο πέρασμα των αιώνων... Ό¬ 
σο υπάρχω θα πολεμώ τους Τούρ¬ 
κους». 

Και ο γλοιώδης Μπαντουβάς: «Ε¬ 
κτός από δεινός στρατιωτικός και 
διπλωμάτης, είστε επίσης έξοχος 
ρήτορας και ιστορικός... Είστε 
πραγματικά ένας άλλος Αλέξαν¬ 
δρος... Οι ελεύθεροι άνθρωποι της 
Ευρώπης, αλλά και ολόκληρης της 
γης (σσ.: Πόσο μικρός είσαι Μπα- 
ντουβά για να εμφανίζεσαι ο ερμη¬ 
νευτής της βούλησης όλων των αν- 
θρο'ίπων!) αναγνωρίζουν στο πρόσω¬ 
πό σας τον τιμωρό και εκδικητή ό¬ 
λων των εκατομμυρίων θυμάτων 
της τουρκικής θηριωδίας». 

ΟΙ ΤΟΥΡΚΙΚΕΣ 
ΑΝΤΙΔΡΑΣΕΙΣ 

Μετά απ’ όλ’ αυτά ήταν φυσικό 
να αντιδράσει η τουρκική κυβέρνη¬ 
ση με διαβήματα, αλλά και ο τουρ¬ 
κικός τύπος. Μια πρώτη διαμαρτυ¬ 
ρία έγινε στο σύμβουλο της ελλη¬ 
νικής πρεσβείας στην Άγκυρα Π. 
Βλασόπουλο. Η απάντηση της ελ¬ 
ληνικής κυβέρνησης ήταν αστεία: 


Υποστηρίχθηκε ότι η επίσκεψη δεν 
ήταν επίσημη... Δηλαδή έπρεπε να 
πάει ο ίδιος ο Παπανδρέου για να 
είναι επίσημη; Άλλωστε, όπως 
προκύπτει από τα δημοσιεύματα 
των απεσταλμένων των ελληνικών 
εφημερίδων στην ίδια αποστολή, «η 
διακομματική επιτροπή τονεπισκέ- 
φθηκε με σκοπό να εκφράσει την 
υποστήριξη της ελληνικής Βουλής 
στον αγώνα του κουρδικού λαού » 
(τα γράφει η απεσταλμένη της Κυ¬ 
ριακάτικης Έφη Μαρίνου, και φυ¬ 
σικά δε διαψεύστηκαν από κανό¬ 
ναν). 

Ακολούθησε επιστολή του προέ¬ 
δρου της τουρκικής βουλής Τσιντο- 
ρούκ στους προέδρους των κοινο¬ 
βουλίων των χωρών-μελών του 
ΝΑΤΟ και στο προεδρείο του ευ¬ 
ρωπαϊκού κοινοβουλίου, στην οποί¬ 
α επισημαίνεται ότι η επίσκεψη αυ¬ 
τή «ενέχει έννοια υποστήριξης του 
ελληνικού κοινοβουλίου στη βία 
που ασκεί το ΡΚΚ ενάντια στο λα¬ 
ό της γειτονικής Τουρκίας ». Σε α¬ 
νάλογους τόνους κινήθηκαν δηλώ¬ 
σεις του Ντεμιρέλ και δημοσιεύ¬ 
ματα τουρκικών εφημερίδων, όπως 
πρωτοσέλιδο κύριο άρθρο της Μι- 
λιέτ με τίτλο “Πολεμική συμμαχί- 
α”. 

Είναι φανερό, λοιπόν, ότι με την 
ανοιχτή υποστήριξη στον Οτζαλάν 
και το ΡΚΚ μπαίνουμε σε μια νέα 
φάση όξυνσης των ελληνοτουρκι¬ 
κών σχέσεων με αποκλειστική, αυ¬ 
τή τη φορά, ευθύνη της ελληνικής 
αστικής τάξης και κυρίως του σο- 
σιαλφασισμού. Είναι χρέος όλων 
των δημοκρατών να καταγγείλουν 
αυτή τη φασιστική συμμαχία. 


ΚΑΙ ΕΝΑ ΧΑΣΤΟΥΚΙ ΑΠΟ ΤΗΝ ΕΥΡΩΠΗ 


Ο Παπανδρέου δέχτηκε μια ψυ¬ 
χρολουσία από τις λίγες σχέσεις 
του με τους δυτικοευρωπαίους τα 
τελευταία χρόνια. Στη διάρκεια της 
τελευταίας συνόδου Κορυφής στις 
Κάννες ενωμένοι Γάλλοι και Γερ¬ 
μανοί, δηλαδή η πολιτική ατμομη¬ 
χανή της Ευρωπαϊκής Ένωσης, 
τόλμησαν για πρώτη φορά να τα 
βάλουν με τον πράκτορα προβοκά¬ 
τορα της Ρωσίας Παπανδρέου, τον 
αρχιτέκτονα της αντιτούρκικης και 
συνακόλουθα αντιευρωπαϊκής 
στρατηγικής γραμμής της αστικής 
τάξης, της από τον ίδιο επονομα¬ 
ζόμενης “εθνικής γραμμής”. 

Ήταν ο Σιράκ που πήρε το κύριο 
βάρος αυτής της αντιπαράθεσης και 
κάλεσε τον Παπανδρέου, πρώτο, να 
μην εμποδίζει την είσοδο της Τουρ¬ 
κίας στην Ευρώπη και, δεύτερο, να 
σταματήσει το εμπάργκο στη Δημ. 
της Μακεδονίας. 

Πραγματικά, είναι σ’ αυτά ακρι¬ 
βώς τα δύο σημεία που η πολιτική 
Παπανδρέου στερείται επιχειρημά¬ 
των. 

Μπορεί δηλαδή αυτός να κατε¬ 
βάζει τόνους στοιχεία για ν’ απο¬ 
καλύπτει την εθνικιστική παθολο¬ 
γία της τούρκικης εξωτερικής και 
εσωτερικής πολιτικής και ν’ ανα¬ 
καλύπτει όλα της τα στραβά από 
την Κύπρο ίσαμε τους Κούρδους 
περνώντας από το Αιγαίο. Εκείνο 
όμως που κανένας σοβαρός τουρ¬ 
κοφάγος δεν μπορεί να κάνει είναι 
ν’ αποδείξει ότι η κίνηση της Τουρ¬ 
κίας προς την Ευρώπη είναι μια κί¬ 
νηση που αντιστοιχεί στις πιο α¬ 
ντιδραστικές τάσεις της τούρκικης 
άρχουσας τάξης. 

Αντίθετα, όσοι παρακολουθούν έ¬ 
στω και στοιχειωδώς την τούρκικη 


πολιτική ζωή και την τούρκικη δι¬ 
πλωματία ξέρουν πολύ καλά ότι οι 
πιο σοβινιστικές στο εξωτερικό και 
οι πιο καταπιεστικές στο εσωτερι¬ 
κό τάσεις της Τουρκίας είναι ακρι¬ 
βώς οι αντιευρωπαϊκές. Είναι γνω¬ 
στό ότι το ανερχόμενο ισλαμοφα- 
σιστικό κόμμα του Ερμπακάν έχει 
και είχε την πιο δεξιά σοβινιστική 
γραμμή στο Κυπριακό, στα ελλη¬ 
νοτουρκικά και στο κουρδικό, ενώ 
το κόμμα του Ετζεβίτ, που πλησιά¬ 
ζει τον Ερμπακάν σε αντιδυτικισμό, 
είναι ο κύριος υπεύθυνος της εισβο¬ 
λής και της διχοτόμησης της Κύ¬ 
πρου. 

Ασφαλώς η ένταξη ενός κράτους 
στην Ευρώπη δεν ευνοεί τις επιθε¬ 
τικές αναθεωρητικές τάσεις, ακρι¬ 
βώς γιατί η Ενωμένη Ευρώπη έχει 
συγκροτηθεί ενάντια σε αυτές τις 
τάσεις, δηλαδή ενάντια στην επα¬ 
νάληψη ενός χιτλερικού τύπου ε¬ 
παναπροσδιορισμού των εθνικών 
συνόρων στην Ευρώπη και αλλού. 

Έτσι ο Παπανδρέου έγινε γελοί¬ 
ος, όταν στην αντεπίθεσή του ισχυ- 
ρίσθηκε ότι η Ευρώπη συμπεριφέ- 
ρεται απέναντι στην Τουρκία όπως 
συμπεριφέρθηκε πριν μισό αιώνα α¬ 
πέναντι στη χιτλερική Γερμανία, 
δηλαδή με πνεύμα υποχωρητικότη- 
τας. Εκτός από το αστείο της σύ¬ 
γκρισης της τριτοκοσμικής αδύνα¬ 
μης Τουρκίας του ’95 με την πανί¬ 
σχυρη χιτλερική Γερμανία του ’35, 
χρειάζεται μεγάλη δόση θράσους 
για να πείσει κανείς τους λαούς της 
Ευρώπης ότι είναι η Τουρκία που 
αμφισβητεί σύνορα και κρατικές 
κυριαρχίες στον ευρωπαϊκό χάρτη 
και όχι η Ρωσία, που απειλεί τους 
πάντες σείοντας τις ρώσικες μειο¬ 
νότητες, που ισοπεδώνει Τσετσενί- 


ες και που επεμβαίνει παντού στην 
πρώην ΕΣΣΔ, και κυρίως όχι η Σερ¬ 
βία που ξανάφερε στο παγκόσμιο 
προσκήνιο τη μεσαιωνική “εθνική 
εκκαθάριση”. 

Σε ακόμα πιο άσχημη θέση βρί¬ 
σκεται ο Παπανδρέου και ολάκε¬ 
ρος ο ρωσο-σοβινιστικός εσμός ό¬ 
ταν προσπαθεί να υποστηρίζει το 
εμπάργκο ενάντια στη Δημ. της 
Μακεδονίας. 

Εκεί ο Παπανδρέου κυριολεκτι¬ 
κά παραλύει από τις επιθέσεις, όχι 
μόνο γιατί όλοι οι λαοί του κόσμου 
καταλαβαίνουν ότι η σημερινή Δημ. 
της Μακεδονίας ακολουθεί πολι¬ 
τική ειρήνης με τις γειτονικές της 
χώρες και αρνείται και αλλαγές συ¬ 
νόρων και, κυρίως, το δικαίωμα της 
επέμβασης στα εσωτερικά με πρό¬ 
σχημα τις εθνικές μειονότητες. Ό¬ 
μως το μεγαλύτερο πρόβλημα του 
Παπανδρέου είναι ότι είναι υποχρε¬ 
ωμένος να παίζει σε όλη αυτή την 
περίοδο το χαρτί του ήπιου αντι- 
μακεδονισμού, επειδή η Ρωσία έ¬ 
χει μπει για τα καλά στο παιχνίδι 
της απορρόφησης της μικρής αυτής 
σλάβικης και “ορθόδοξης” χώρας 
και επειδή η Τουρκία έχει γίνει, ε¬ 
κτός από στρατηγικός, και κύριος 
τακτικός εχθρός. 

Αυτή λοιπόν η εξαιρετικά αιφνι¬ 
διαστική απαίτηση της Ε.Ε. να στα¬ 
ματήσει ο αποκλεισμός της Δημ. 
της Μακεδονίας ήταν μια καίρια 
διπλωματική και ηθική βοήθεια στη 
μικρή γειτονική χώρα ν’ αντέξει 
στις πιέσεις των τεσσάρων λύκων 
σοβινισμών που την περιστοιχίζουν 
και να κερδίσει πολύτιμο χρόνο. 

Ο Παπανδρέου αναγκάσθηκε να 
καταπιεί την προσβολή και να μην 
πάρει κανένα αντίμετρο στο πρα¬ 


κτικό επίπεδο, όπως θα ήταν μια 
απειλή για νέο βέτο στην τελωνεια- 
κή ένωση, στη βάση της τούρκικης 
αδυναμίας στα ζητήματα της εσω¬ 
τερικής δημοκρατίας. Αυτό οφείλε¬ 
ται στη γενική για όλη την περίο¬ 
δο αδυναμία της ρώσικης διπλω¬ 
ματίας να στηρίξει τους έλληνες 
ρωσόδουλους σε μια ανοιχτά α- 
ντιευρωπαϊκή γραμμή. Πιο ειδικά 
όμως ο μαχητικός αντιτουρκισμός 
και αντιευρωπαϊσμός των ρωσόδου- 
λων είναι αδύνατος όσο δεν έχει 
κριθεί η μεγάλη μάχη της Βουλγα¬ 
ρίας, δηλαδή εφόσον μόλις πρόσφα¬ 
τα ξεκίνησε η τελική αναμέτρηση 
ανάμεσα στα δύο μισά της βουλγά- 
ρικης αστικής τάξης: το ρωσόδου- 
λο και το ανεξαρτησιακό-φιλεου- 
ρωπαϊκό. 

Έτσι στον Παπανδρέου δεν έμε¬ 
νε παρά να εμφανίσει, όπως πάντα, 
τη δίκαιη απαίτηση της Ε.Ε. να μην 
ακολουθεί η Ελλάδα αντιευρωπαϊ- 
κή πολιτική σαν άδικη επίθεση στα 
ελληνικά εθνικά δίκαια και να προ¬ 
ετοιμάσει στις συνειδήσεις του λα¬ 
ού τη στιγμή της μεγάλης σύγκρου¬ 
σης με τους “ανθέλληνες” δυτικούς. 

Έτσι ο προβοκάτορας μίλησε για 
πρώτη φορά τόσο αντιευρωπαϊκά 
και τόσο ανοιχτά, “εν λειτουργία 
διευθυντήριο”, εν είδει διαγγέλμα¬ 
τος στον ελληνικό λαό, ενώ ορι- 
στικοποίησε την παλιότερη δέσμευ¬ 
σή του να φτιαχτεί μια διακομμα¬ 
τική επιτροπή για τις εξωτερικές 
υποθέσεις. Αυτή η επιτροπή, όσο α¬ 
ποκτούσε πραγματικές εξουσίες 
στη χάραξη της εξωτερικής πολι¬ 
τικής, θα σήμαινε την παραίτηση 
του ΠΑΣΟΚ από την αυτοδύναμη 
άσκηση εξωτερικής πολιτικής, και 
κατά συνέπεια την παραίτησή του 


από την πολιτική αυτοδυναμία γε¬ 
νικά. Αντίστροφα, όλη η εξουσία θα 
ερχόταν στα τρία μικρά πρακτορικά 
κόμματα ΣΥΝ, ΠΟΛΑ και ψευτοΚ¬ 
ΚΕ, που πάντα θα εμφανίζονταν σα 
μια συμπαγής εθνική πλειοψηφία. 

Ασφαλώς αυτή η επιτροπή δεν εί¬ 
ναι εύκολο να τσακίσει τις αντι¬ 
στάσεις του ΠΑΣΟΚ, όμως είναι 
χαρακτηριστικό πόσο γρήγορα ο 
Παπανδρέου βιάζεται να προχωρή¬ 
σει σε μια μορφή οικουμενικής δια¬ 
κυβέρνησης, δηλαδή διακυβέρνησης 
κάτω από την ηγεμονία των ρωσό- 
δουλων. 

Ο αληθινός του φόβος είναι δι¬ 
πλός: φοβάται μήπως ο πολιτικός 
δημοκρατισμός και η ειρηνοφιλία 
του ελληνικού λαού συναντηθούν 
σε κάποια ακατάλληλη στιγμή αυ¬ 
τής της μεταβατικής περιόδου με 
μια πιο αποφασιστική, έστω και α¬ 
συνείδητη, αντιρώσικη πολιτική 
της ευρωπαϊκής αστικής τάξης. 

Πραγματικά, αν η ευρωπαϊκή α¬ 
στική τάξη δεν ήταν τόσο ελεεινά 
στενόμυαλη, χοντρόπετση αλλά και 
αποχαυνωμένη μέσα στην οικονο¬ 
μική της κρίση, θα μπορούσε να εί¬ 
χε καθυστερήσει τη θυελλώδη προ¬ 
έλαση των ρωσόδουλων στα Βαλ¬ 
κάνια. 

Δεν έχουμε λόγους να πιστεύου¬ 
με ότι ο Σιράκ εκφράζει μια τέτοια 
ευρωπαϊκή αφύπνιση. Εξακολου¬ 
θούμε να εκτιμάμε ότι ο Σιράκ εκ¬ 
φράζει κύρια τις ηγεμονιστικές δια¬ 
θέσεις της γαλλικής αστικής τά¬ 
ξης μέσα στην Ευρώπη. Η επίθεσή 
του ενάντια στον Παπανδρέου δεί¬ 
χνει περισσότερο να είναι μια επί¬ 
δειξη γαλλικής πολιτικής αποφα- 

συνέχεια στη σελ. 6 

Με αφορμή τις ”παράτες” για το Βελουχιώτη 

ΤΟ ΑΝΤΙΦΑΣΙΣΤΙΚΟ ΜΕΤΩΠΟ ΚΑΙ Ο 
ΧΑΡΑΚΤΗΡΑΣ ΤΟΥ Β' ΠΑΓΚΟΣΜΙΟΥ ΠΟΛΕΜΟΥ 


Στο πρώτο 15νθήμερο του Ιούνη 
η αστική τάξη και ο τροτκσκισμός 
έκαναν μια σειρά από εκδηλώσεις 
για να τιμήσουν τον Άρη Βε¬ 
λουχιώτη. 

Κέντρο αυτών των εκδηλώσε¬ 
ων ήταν η θέση πως η Αντίσταση 
1940-45 θα είχει οδηγηθεί στη νί¬ 
κη αν επικρατούσε η γραμμή του 
Βελουχιώτη, ο οποίος ήθελε τη 
σύγκρουση με τους Εγγλέζους, και 
όχι η γραμμή της προδοσίας της 
καθοδήγησης του ΚΚΕ, που, όπως 
λένε, παρέδωσε το λαό και τη χώ¬ 
ρα στον εγγλέζικο ιμπεριαλισμό. 

Τα φιλορώσικα τμήματα της α¬ 
στικής τάξης μέσα απ’ αυτές τις 
εκδηλώσεις βρήκαν ακόμη μια ευ¬ 
καιρία να προπαγανδίσουν την α- 
ντιευρωπαϊκή στρατηγική τους, ε¬ 
νώ ο τροτσκισμός προσπάθησε να 
πάρει μια ρεβάνς από την 
Κουκουέδικη Λενινιστική αντίλη¬ 
ψη πάνω στο χαρακτήρα του Β’ 
Παγκοσμίου Πολέμου, αλλά και 
να προπαγανδίσουν τη φιλοσοσια- 
λιμπεριαλιστική τους στρατηγική 
πάνω στα σημερινά ζητήματα του 
πολέμου και της ειρήνης. 

Το άρθρο αυτό δεν έχει σα σκο¬ 
πό του να τοποθετηθεί ιστορικά 
πάνω στο ζήτημα του Άρη Βελου¬ 
χιώτη. Η ΟΑΚΚΕ πάνω σ' αυτό 
υποστηρίζει σα σωστή την κομ¬ 
ματική θέση του παλιού ΚΚΕ που 
πήρε με τη διαγραφή του Βελου¬ 
χιώτη στην 11η Ολομέλεια της 
Κ.Ε. τον Ιούνη του 1945. 

Σκοπός του άρθρου αυτού είναι 
η ανάπτυξη της ιδεολογικής πά¬ 
λης, ιδιαίτερα με τον τροτσκισμό, 
πάνω στο χαρακτήρα του Β’ πα¬ 
γκόσμιου πολέμου και την εξα¬ 
γωγή των αναγκαίων συμπερα¬ 
σμάτων στις σημερινές συνθήκες. 

ΔΥΟ ΕΙΔΩΝ ΚΡΙΤΙΚΕΣ 

Είναι συνείδηση και του τελευ¬ 
ταίου αγωνιστή της Εθνικής Αντί¬ 
στασης, αλλά και κάθε ανθρώπου 
που ασχολήθηκε έστω και επιφα¬ 
νειακά με την ιστορία του εργα¬ 
τικού κινήματος, πως ο εθνικοα- 
πελευθερωτικός αγώνας 1940-45 
οδηγήθηκε στην ήττα από βασι¬ 
κή ευθύνη της τότε καθοδήγησης 
του ΚΚΕ. 

Υπάρχουν όμως δύο λογιών κρι¬ 
τικές πάνω σ’ αυτή τη βασική ευ¬ 
θύνη της καθοδήγησης του ΚΚΕ. 

Η μια είναι η κριτική του τρο¬ 
τσκισμού. Για τον τροτσκισμό τό¬ 
τε και σήμερα οι αιτίες της ήττας 
βρίσκονται στη θέση του παγκό¬ 
σμιου κομμουνιστικού κινήματος 
πάνω στο χαρακτήρα του Β’ πα¬ 
γκόσμιου πολέμου 

Γι’ αυτόν, ο Β’ πόλεμος ήταν έ¬ 
νας άδικος ιμπεριαλιστικός πόλε¬ 
μος και από τις δύο πλευρές- κα¬ 
τά συνέπεια, το καθήκον των κομ¬ 
μουνιστικών κομμάτων της κάθε 
εμπόλεμης χώρας ήταν η μετα¬ 
τροπή του πολέμου σε εμφύλιο για 
την κατάληψη της εξουσίας από 
την εργατική τάξη σε κάθε χώρα. 

«Στην Ελλάδα το ΚΚΕ ακολου¬ 
θώντας το γενικό αντεπαναστα- 
τικό εκφυλισμό της σταλινισμέ- 
νης κομμουνιστικής Διεθνούς, ε- 
γκαταλείποντας τη μαρξιστική 


θέση ότι οι εργάτες δεν έχουνε 
πατρίδα και τη λενινιστική πολι¬ 
τική της μετατροπής του ιμπερια¬ 
λιστικού πολέμου σε εμφύλιο τά¬ 
χθηκε από το 1936 για την υπερά¬ 
σπιση της ανεξαρτησίας και της 
ακεραιότητας της χώρας, δηλαδή 
για την υπεράσπιση της αστικής 
πατρίδας. Στα 1940 με το γράμμα 
του Ζαχαριάδη η σταλινική γρα¬ 
φειοκρατία κάλεσε τις μάζες να 
τραβήξουνε στο ιμπεριαλιστικό 
σφαγείο, με τον ισχυρισμό ότι ο 
πόλεμος του Μεταξά ήταν ένας 
πόλεμος εθνικοαπελευθερωτικός. 
Αντίθετα από τους 4διεθνιστές 
που καταγγείλανε τον αντιδρα¬ 
στικό χαρακτήρα που ο πόλεμος 
είχε τόσο από την πλευρά του ι¬ 
ταλικού όσο και από την πλευρά 
του ελληνικού ιμπεριαλισμού. Που 
αποκαλύψανε ότι ο ελληνοϊταλι- 
κός πόλεμος δεν ήταν τίποτε άλ¬ 
λο παρά μια πράξη, ένα επεισό¬ 
διο του παγκόσμιου ιμπεριαλιστι¬ 
κού πολέμου και διακήρυξαν πως 
ο ρόλος της ελληνικής μπουρ¬ 
ζουαζίας και της διχτατορικής της 
κυβέρνησης ήταν ο αντιδραστικός 
ρόλος ενός μικροσκοπικού ιμπε¬ 
ριαλιστικού δορυφόρου στην υπη¬ 
ρεσία των μεγάλων ιμπεριαλιστι¬ 
κών Δυνάμεων της Δύσης»(από 
την τοποθέτηση του X. Αθανασιά- 
δη, εκπροσώπου του Κ.Δ.Κ.Ε. (4η 
διεθνής) στις συζητήσεις με το 
ΚΚΕ το Νοέμβρη του 1946). 

Σύμφωνα με αυτή τη θέση, η κα¬ 
θοδήγηση του ΚΚΕ είχε εξαρχής 
προδώσει το κίνημα, από την πρώ¬ 
τη στιγμή δηλαδή που κάλεσε 
τους κομμουνιστές και το λαό να 
δώσουν την πάλη απέναντι στους 
Ιταλούς εισβολείς το 1940, όπως 
ήταν προδοσία ο σχηματισμός του 
ΕΑΜ και του ΕΛΑΣ, καθώς και 
ολάκερη η αντιφασιστική πάλη 
στη διάρκεια της ξενικής κατο¬ 
χής- 

Ήταν δηλαδή η εξαρχής υπο¬ 
ταγή του ΚΚΕ και ολάκερου του 
κινήματος στον εγγλέζικο ιμπε¬ 
ριαλισμό, στον ένα δηλαδή πόλο 
του ιμπεριαλιστικού πολέμου. 

Συνέπεια μια τέτοιας υποταγής 
ήταν, κατά συνέπεια, και οι Συμ¬ 
φωνίες της Βάρκιζας, της Γκαζέρ- 
τας και του Λιβάνου. Και εκεί μέ¬ 
σα βρίσκουν τη δικαίωση της α¬ 
ντικομματικής στάσης του Βελου¬ 
χιώτη. 

Η άλλη είναι η κομματική κρι¬ 
τική. Η αυτοκριτική δηλαδή που 
το ίδιο το κόμμα ολοκλήρωσε με 
την Τρίτη Συνδιάσκεψη στα 1950. 
Η κριτική αυτή αναπτύσσεται πά¬ 
νω στα λάθη της καθοδήγησης του 
ΚΚΕ που έγιναν μέσα στις συν¬ 
θήκες του αντιφασιστικού μετώ¬ 
που και όχι ανατρέποντας την ορ¬ 
θότητα και τη νίκη του παγκό¬ 
σμιου αντιφασιστικού μετώπου. 

«Το ΚΚΕ έχει καταλήξει στην 
εκτίμηση του λαϊκοαπελευθερω- 
τικού αγώνα του 1940-44. Με ε¬ 
πικεφαλής το ΕΑΜ, που είχε σαν 
κύρια καθοδηγητική και οργανώ- 
νουσα δύναμη το ΚΚΕ, ο Δαόςμας 
ξεσηκώθηκε και πάλαιψε ηρωικά 
και αποφασιστικά ενάντια στο χι- 
τλεροφασίστα κατακτητή. Όμως 


πολιτικά το ΚΚΕ και η καθοδή¬ 
γησή του δεν μπόρεσε να δώσει 
σωστή κατεύθυνση και προσανα¬ 
τολισμό στο παλλαϊκό εαμικό κί¬ 
νημα. Σαν αποτέλεσμα της πολι¬ 
τικής σύγχυσης που επικρατούσε 
στην καθοδήγηση του ΚΚΕ, το λα¬ 
ϊκό απελευθερωτικό μας κίνημα 
και το ένοπλο τμήμα του Δασύ, ο 
ΕΔΑΣ, ουσιαστικά πολιτικά και 
στρατιωτικά υποτάχτηκαν στην 
αγγλική υποταγή στα Βαλκάνια 
και στη Μεσόγειο. 

Τον κοινό συμμαχικό αγώνα ε¬ 
νάντια στο χιτλερικό φασισμό η 
καθοδήγηση του ΚΚΕ ουσιαστι¬ 
κά τον κατάλαβε σαν ανεπιφύλα¬ 
κτη υποστήριξη όχι της κοινής 
συμμαχικής υπόθεσης, μα της αγ¬ 
γλικής πολιτικής και των αγγλι¬ 
κών ιμπεριαλιστικών επιδιώξεων 
στη Μεσόγειο και στη Νοτιοανα¬ 
τολική Ευρώπιη»(από την 3η Συν¬ 
διάσκεψη του ΚΚΕ, 1950). 

Εδώ ακριβώς βρίσκεται η πραγ¬ 
ματική σύγκρουση των δύο γραμ¬ 
μών. Πάνω δηλαδή στο χαρακτή¬ 
ρα του Β’ παγκόσμιου πολέμου 
και στην ορθότητα ή μη του πα¬ 
γκόσμιου αντιφασιστικού μετώ¬ 
που. 

Ο πόλεμος αυτός, όπως και ο 
πρώτος παγκόσμιος, από την 
πλευρά της προέλευσής του είχε 
τις ρίζες του στις ίδιες τις σχέ¬ 
σεις του σύγχρονου μονοπωλια¬ 
κού καπιταλισμού. 

Όμως δε θα ήμαστε συνεπείς 
μαρξιστές-λενινιστές αν σταμα¬ 
τούσαμε εκεί για να καθορίσουμε 
τον χαρακτήρα του. Αν ο πρώτος 
παγκόσμιος πόλεμος ήταν στο χα¬ 
ρακτήρα του ιμπεριαλιστικός και 
άδικος και από τις δύο πλευρές 
του, ήταν τέτοιος γιατί προετοι¬ 
μάστηκε από δύο ιμπεριαλιστικά 
στρατόπεδα, εκείνο της Αντάντ 
και εκείνο των Κεντρικών Αυτο¬ 
κρατοριών για το μοΐρασμα του 
κόσμου. 

Στην ανάλυση του χαρακτήρα 
του Β’ πολέμου από το 1935 κιό¬ 
λας στο 7ο συνέδριο η Κ.Δ. δεν 
έμεινε στην άποψη της ίσης ευ¬ 
θύνης όλων των καπιταλιστικών 
κρατών για την πολιτική της ε¬ 
ξαπόλυσης του πολέμου. Η Κ.Δ. 
κατήγγειλε σαν υπεύθυνους του 
πολέμου, σα “φασίστες εμπρηστές 
του πολέμου” τον άξονα Γερμα- 
νΐας-Ιαπωνίας-Ιταλίας και χαρα¬ 
κτήρισε το γερμανικό φασισμό 
σαν τον “κύριο εχθρό της ειρή¬ 
νης”. 

Αξιοποιώντας τη θέση του Λέ- 
νιν που από το 1916 τόνιζε ότι «... 
ακόμα και στην Ευρώπη δεν πρέ¬ 
πει να θεωρούνται οι εθνικοί πό¬ 
λεμοι στην εποχή του ιμπεριαλι¬ 
σμού αδύνατοι» το 7ο συνέδριο 
κάλεσε για τη δημιουργία του πιο 
πλατιού μετώπου ειρήνης, που να 
αγκαλιάζει όχι μόνο την εργατι¬ 
κή τάξη, τους εργαζόμενους και 
τα δημοκρατικά στρώματα, αλλά 
και όλες τις χώρες που απειλεί η 
φασιστική επίθεση. 

Και αυτές οι χώρες δεν ήταν άλ¬ 
λες από τα ιμπεριαλιστικά κράτη 
της Ευρώπης που ο ίδιος ο Στά- 
λιν αποκαλούσε “αντικειμενικά 


φιλειρηνικές δυνάμεις”. 

Και αυτό γιατί στο Β’ παγκό¬ 
σμιο πόλεμο δεν είχαμε τον αντα¬ 
γωνισμό δύο ιμπεριαλιστικών 
μπλοκ για το μοΐρασμα του κό¬ 
σμου, αλλά την επίθεση ενός πα¬ 
νίσχυρου μπλοκ ιμπεριαλιστών, 
που πάνω απ' όλα στο ίδιο το έ¬ 
δαφος της Ευρώπης ζητούσε την 
παγκόσμια ηγεμονία. 

Αυτός ο ταξικός χαρακτήρας 
του πολέμου ήταν πάνω από τις 
υποκειμενικές διαθέσεις των άλ¬ 
λων ιμπεριαλιστικών κρατών, που 
ήθελαν να στρέψουν τον Άξονα 
ενάντια στην ΕΣΣΔ και που εκ¬ 
φράστηκε με τη συμφωνία του Μο¬ 
νάχου, αλλά και με τις ταλαντεύ- 
σεις που η συμφωνία αυτή έφερε 
στο κομμουνιστικό κίνημα. 

Ταλαντεύσεις που εκφράστηκαν 
με τη θέση της Κ.Δ. του 1939 για 
τον ιμπεριαλιστικό χαρακτήρα 
του πολέμου, ταλαντεύσεις που ο¬ 
δήγησαν στη διατύπωση της θέ¬ 
σης πως ο πόλεμος έγινε αντιφα¬ 
σιστικός όταν μπήκε στον πόλε¬ 
μο η ΕΣΣΔ. 

Τη θέση αυτή ήρθε να χτυπήσει 
ο ίδιος ο Στάλιν, όταν το 1946 στο 
“Λόγο στους εκλογείς” καθορίζει 
με πλήρη σαφήνεια το χαρακτή¬ 
ρα του Β' πολέμου: 

«Ο δεύτερος παγκόσμιος πόλε¬ 
μος ενάντια στα κράτη του Άξο¬ 
να πήρε από την πρώτη μέρα χα¬ 
ρακτήρα πολέμου αντιφασιστικού, 
απελευθερωτικού, που ένας από 
τους σκοπούς του ήταν και η α¬ 
ποκατάσταση των δημοκρατικών 
ελευθεριών. 

Η είσοδος της ΕΣΣΔ στον πό¬ 
λεμο ενάντια στα κράτη του Άξο¬ 
να δεν μπορούσε παρά να δυνα¬ 
μώσει -και πραγματικά δυνά¬ 
μωσε- τον αντιφασιστικό και α¬ 
πελευθερωτικό χαρακτήρα του 
δεύτερου παγκοσμίου πολέμου. 

Πάνω σ’ αυτή τη βάση δημιουρ- 
γήθηκε ο αντιφασιστικός συνα¬ 
σπισμός της Σοβιετικής Ένωσης, 
των Ενωμένων Πολιτειών, της 
Μεγάλης Βρετανίας και των άλ¬ 
λων φιλελεύθερων κρατών, που έ¬ 
παιξε αποφασιστικό ρόλο στην υ¬ 
πόθεση της συντριβής των δυνά¬ 
μεων του Άξονα». 

Μ’ αυτό τον τρόπο ο Στάλιν ξε¬ 
καθαρίζει τις ταλαντεύσεις και τις 
συγχύσεις και αποκαθιστά την ορ¬ 
θότητα των αποφάσεων του 7ου 
Συνεδρίου της Κ.Δ. 

Στη συνέχεια ο ρεβιζιονισμός 
μαζί με τον τροτσκισμό έκρυψαν 
τη θέση αυτή του Στάλιν, βρίσκο¬ 
ντας μια ενότητα στη θέση πως ο 
Β’ πόλεμος έγινε αντιφασιστικός 
από την ώρα που στον πόλεμο 
μπήκε η ΕΣΣΔ. 

Η θέση αυτή προπαγανδίστηκε 
και από το σοσιαλιμπεριαλισμό, 
στη βάση της ανάλυσης του 
Μπρεζνιεφισμού ότι η κύρια αντί¬ 
θεση στον κόσμο ήταν η αντίθεση 
ανάμεσα στον ιμπεριαλισμό συνο¬ 
λικά και στο σοσιαλισμό. 

Με τη θέση αυτή ο Μπρεζνιεφι- 
σμός ήθελε να υποτάξει όλο το 
κομμουνιστικό και εθνικοαπελευ- 
θερωτικό κίνημα στην “υποστή¬ 
ριξη” της σοσιαλιμπεριαλιστικής 


ΕΣΣΔ και να καλύψει την ιμπε¬ 
ριαλιστική του επίθεση με σοσια¬ 
λιστικά λόγια. 

Το αντιφασιστικό μέτωπο, στο¬ 
χεύοντας στο χτύπημα του κύριου 
εχθρού της ειρήνης, στο χτύπημα 
δηλαδή των πιο επιθετικών και 
φασιστικών πλευρών του διεθνούς 
ιμπεριαλισμού, άνοιξε το δρόμο 
για τους πιο μεγάλους δημοκρα¬ 
τικούς μετασχηματισμούς στο ε¬ 
σωτερικό των χωρών της αντιφα¬ 
σιστικής συμμαχίας. Από εκεί και 
πέρα ήταν στη δύναμη του προ¬ 
λεταριάτου και στους ταξικούς 
συσχετισμούς της κάθε χώρας να 
προχωρήσει μπροστά στο δρόμο 
της προόδου εκμεταλλευόμενη τη 
διεθνή ευνοϊκή συγκυρία που 
δημιούργησε η συντριβή του Άξο¬ 
να. 

Εδώ ακριβώς βρίσκονται τα λά¬ 
θη της τότε καθοδήγησης του 
ΚΚΕ. Η καθοδήγηση δεν είδε αυ¬ 
τούς τους συσχετισμούς, λύγισε 
μπροστά στο βάρος της ευθύνης 
για μια αποφασιστική μάχη που 
απαιτούσε η νέα κατάσταση για 
προοδευτικές εσωτερικές λύσεις. 

Η καθοδήγηση του ΚΚΕ έχασε 
από τα μάτια της το κεντρικό ζή¬ 
τημα της πολιτικής εξουσίας και 
παρέδωσε την ηγεμονία του αντι¬ 
φασιστικού μετώπου στον εγγλέ¬ 
ζικο ιμπεριαλισμό και στην οπι¬ 
σθοδρόμηση που ο ίδιος ήθελε να 
επιβάλει στη χώρα. 

ΣΤΙΣ ΣΗΜΕΡΙΝΕΣ 
ΣΥΝΘΗΚΕΣ 

Μέσα από τις “θεωρίες” του για 
το χαρακτήρα του Β’ παγκοσμίου 
πολέμου ο τροτσκισμός με όλες 
του τις παραλλαγές, ακόμα και 
αυτές που φορούν “Σταλινικό” 
προσωπείο, προετοιμάζει την υπο¬ 
ταγή του εργατικού κινήματος 
στα πολεμικά σχέδια του ρώσικου 
ιμπεριαλισμού στην Ευρώπη. 

Γι’ αυτόν, και στην καλύτερη 
περίπτωση η επίθεση του ρώσικου 
ιμπεριαλισμού στην Ευρώπη, αν 
δεν είναι μια επίθεση των “κολα¬ 
σμένων” ενάντια στην ιμπεριαλι¬ 
στική Δύση, θα είναι ένας πόλε¬ 
μος άδικος και από τις δύο με¬ 
ριές, όπου το καθήκον του ευρω¬ 
παϊκού εργατικού κινήματος θα 
είναι η ανατροπή των ευρωπαϊ¬ 
κών κυβερνήσεων και ο εμφύλιος 
πόλεμος. 

Έτσι προσπαθούν να μετατρέ¬ 
ψουν οτιδήποτε μιλάει στο όνο¬ 
μα της αριστερός σε πεμπτοφαλ- 
λαγγίτικη δύναμη του ρώσικου ι¬ 
μπεριαλισμού. 

Για τους πραγματικούς κομμου- 
νιστές-διεθνιστές τα πράγματα εί¬ 
ναι διαφορετικά. 

Σήμερα ο εμπρηστής του πολέ¬ 
μου, ο κύριος εχθρός της ειρήνης, 
αυτός που απειλεί τους λαούς και 
τις χώρες της Ευρώπης είναι ο 
ρώσικος ιμπεριαλισμός, που ήδη 
μέσα από την υποδαύλιση της 
Σερβίας ξεκίνησε τον πόλεμο πά¬ 
νω σε ευρωπαϊκό έδαφος. 

Η πλούσια εμπειρία του Β’ πο¬ 
λέμου μας δείχνει το δρόμο για 
την οικοδόμηση των νέων αντι¬ 
φασιστικών μετώπων. 

συνέχεια από τη σελ. 1 

σουν την πολιτική τους προκατά- 
λυψη υπέρ της Σερβίας και να πα¬ 
ρακολουθήσουν από σχετικά ουδέ¬ 
τερη εθνικά θέση το μεγάλο τελι¬ 
κό. Ταυτόχρονα αυτές οι ήττες έ¬ 
δωσαν τη δυνατότητα στη μεγάλη 
μάζα των παρατηρητών του τελι¬ 
κού να επαληθεύσουν ή όχι τις κα¬ 
τηγορίες που απεύθυναν οι όντως 
εθνικιστές αθλητικογράφοι για με- 
ροληψία της διαιτησίας υπέρ της 
σερβικής εθνικής ομάδας στους 
προηγούμενους αγώνες. 

Και αυτές οι κατηγορίες επαλη¬ 
θεύτηκαν στα μάτια των ανθρώ¬ 
πων που παρακολουθούσαν τον α¬ 
γώνα. 

Έτσι πρόκυψε αυτό το πάθος για 
την καταγγελία της σερβικής ομά¬ 
δας. Μπορεί κανείς να φανταστεί 
πόσο ήταν το βάρος της οργής του 
κοινού για την άδικη διαιτησία, ώ¬ 
στε να παραμερίσει την εθνική συ¬ 
μπάθεια για τη Σερβία. 

Ο ελληνικός λαός αν δεν πάσχει 
από κάτι είναι από έλλειψη πολι¬ 
τικής στάσης. Σωστή ή λαθεμένη, 
φτιαγμένη από τη δίκιά του πείρα 
ή μεταγγισμένη από την αστική τά¬ 
ξη, η πολιτική στάση αυτού του λα¬ 
ού είναι ένα από τα βασικά του χα¬ 
ρακτηριστικά και από εκείνα που 
αφήνουν κατάπληκτους τους 
ξένους ταξιδιώτες. Είναι μάλιστα 
ειδικά γελοίο να απευθύνεται η κα¬ 
τηγορία για απολιτική στάση σε 
κατεξοχήν “πολιτικούς τύπους” ό¬ 
πως είναι οι αθλητικογράφοι, οι α¬ 
θλητικοί παράγοντες και οι τεχνι¬ 
κοί μιας χώρας στην οποία ο αθλη¬ 
τισμός είναι τόσο πολύ ανακατε¬ 
μένος όχι μόνο με την “εθνική”, ε¬ 
ξωτερική, αλλά και με την εσωτε¬ 
ρική πολιτική εξέλιξη. Εκείνο που 
φέρνει πραγματικά μεγάλο μπελά 
και αμηχανία στους ρωσόδουλους 
και τους σοβινιστές είναι το ότι ό¬ 
λοι σχεδόν οι παραπάνω υποστή¬ 
ριξαν και πριν και μετά τον τελι¬ 
κό και μετά το διπλωματικό ζήτη¬ 
μα ότι η διαιτησία υποστήριζε τη 
Σερβία, και συνεχίζουν να το υπο¬ 
στηρίζουν παρά τις αφόρητες πολι¬ 
τικές πιέσεις που δέχονται και πα¬ 
ρά τις ίδιες τις δικές τους πολιτι¬ 
κές πεποιθήσεις. 

Η γιούχα στην “ορθόδοξη” αδελ¬ 
φή Σερβία, η αποθέωση της “κα¬ 
θολικής” Λιθουανίας και το χει¬ 
ροκρότημα υπέρ της εχθρικότατης 
Κροατίας, όταν αυτή αποχωρούσε 
από το βάθρο της απονομής ταπει¬ 
νώνοντας τη Σερβία, αυτή η ασύλ¬ 
ληπτα “αντεθνική” έκρηξη μπορεί 
να εξηγηθεί με κάτι που τιμά το 
λαό μας: Δεν αντέχει την αδικία, 
όταν την αντιληφθεί. Επαναστατεί 
ενάντια στην αδικία και δε λογα¬ 
ριάζει τίποτα μπροστά στην ανά¬ 
γκη του να την καταγγείλει. 

Οι φίλαθλοι στο στάδιο και όλοι 
οι θεατές που είδαν τον αγώνα 
στην τηλεόραση και όλοι οι ειδι¬ 
κοί που έκφρασαν τη συμφωνία 
τους με την εκτίμηση του κοινού 
για την κατάφωρη αδικία που έγι¬ 
νε εκείνη την ώρα κατά της 
Λιθουανίας έκφραζαν τις καλύτε¬ 
ρες πλευρές αυτού του λαού και 
αυτού του έθνους. Αυτοί δίχως να 
το νιώθουν εξεγείρονται ενάντια 
στη διεθνή ανυποληψία, στην οποί¬ 
α τους οδηγούσε μια από τις πιο 
σιχαμερές αστικές τάξεις του πλα¬ 
νήτη, όπως είναι η ελληνική. 

Έκφρασαν αυτή την υπέροχη 
πλευρά τους, που είναι η συμπά¬ 
θεια στον αδύναμο, στο μικρό και 
τον καταπιεσμένο. 


Μπορεί να μην ήξεραν πού ακρι¬ 
βώς πέφτει η Λιθουανία, όπως τους 
ειρωνεύεται ο ρωσόφιλος τύπος, 
αλλά αυτοί που γιουχάισαν τη Σερ¬ 
βία ήξεραν ότι η Λιθουανία ήταν 
μικρή και καταπιεσμένη και ήξε¬ 
ραν ότι στο επίπεδο του μπάσκετ 
τουλάχιστον η Σερβία ήταν πανί- 
σχυρη, χάρη στον ηγετικό της ρό¬ 
λο μέσα στην παγκόσμια συνομο¬ 
σπονδία του μπάσκετ. 

Αφού, λοιπόν, οι μάζες έκφρασαν 
τέτοιες καλές ιδιότητες, ήταν φυ¬ 
σικό να δεχτούν όλη τη βία του φα¬ 
σισμού, τόσο τη φυσική βία του 
σέρβικού σοσιαλφασισμού, όσο και 
την ψυχολογική βία της ελληνικής 
αστικής τάξης, και κυρίως των ρω- 
σόδουλων. 

Και οι μεν και οι δε ανέλαβαν 
να τρομοκρατήσουν και να ενοχο¬ 
ποιήσουν τον ελληνικό λαό. 

Τα σέρβικα φασιστικά στίφη βγή¬ 
καν στους δρόμους και βιαιπράγη- 
σαν στην πρεσβεία και τους Έλ¬ 
ληνες που μένουν στη Σερβία, ενώ 
οι έλληνες ρωσόδουλοι -με πρώ¬ 
τους τον Παπανδρέου και το Σα¬ 
μαρά, που, ημειωτέον, παριστάνουν 
τον εθνικιστή- ζήτησαν σαν τα 
σκουλήκια συγγνώμη από αυτά 
ακριβώς τα στίφη. Είναι καταπλη¬ 
κτικό και σπάνιο σε διακρατικές 
σχέσεις το ότι καθόλου δεν κατάγ¬ 
γειλαν, ούτε για τα μάτια, τις 
σέρβικες βιαιοπραγίες. Την ίδια α¬ 
κριβώς στάση κράτησαν οι σοβι¬ 
νιστές τύπου Αδέσμευτου , αλλά 
και ο ελεεινός όπως πάντα καιρο- 
σκόπος Μητσοτάκης, που άνοιξε το 
δρόμο στους ρωσόδουλους και τους 
σοβινιστές, επιπλήττοντας πρώτος 
τον ελληνικό λαό για τη στάση του 
απέναντι στο σέρβικο εθνικό ύμνο. 

Όλοι αυτοί ζητούν συγγνώμη 
και ενοχοποιούν τον ελληνικό λαό 
για τη στάση του στο σέρβικο ε¬ 
θνικό ύμνο. Όμως οι Σέρβοι πάνω 
απ’ όλα θύμωσαν επειδή το ελλη¬ 
νικό κοινό ποδοπάτησε το κύπελό 
τους και έδωσε τις δάφνες στη Λι¬ 
θουανία, θύμωσαν για το ΛΙΕΤΟΥ- 
ΒΑ-ΛΙΕΤΟΥΒΑ, που αποκάλυπτε 
την αθλητική και εθνική απάτη 
τους σε όλη την οικουμένη. 

Αν οι γιούχες των φιλάθλων 
σκέπασαν το σέρβικο εθνικό ύμνο 
είναι γιατί αυτός ο ύμνος ήρθε σαν 
η κρυφή αιτία και ο απώτερος σκο¬ 
πός μιας υφαρπαγής. Αυτό το κοι¬ 
νό δεν έχει την αστική υποκρισία 
που ξεχωρίζει το αθλητικό από το 
εθνικό γεγονός. Όταν λοιπόν σφυ¬ 
ρίζει μια εθνική ομάδα και τον ε¬ 
θνικό της ύμνο, αρνείται εκείνη 
την ώρα τον τίτλο της νίκης σε έ¬ 
να έθνος. Πρόκειται για μια έσχα¬ 
τη ηθική ποινή όχι σ’ ένα έθνος σαν 
τέτοιο, ούτε σ’ ένα κράτος σαν 
κράτος, αλλά σαν καταδίκη για μια 
συγκεκριμένη εθνική και κρατική 
συμπεριφορά σε μια στιγμή. Σε ό¬ 
λη αυτή τη δίκαιη αντίδραση του 
κοινού δε λογαριάζουμε την ακό¬ 
μα πιο δικαιολογημένη οργή του 
για τις εχθρικές και προβοκατόρι- 
κες βρώμικες χειρονομίες μερικών 
Σέρβων παικτών ενάντια στο κοι¬ 
νό. 

Οι Σέρβοι σοβινιστές κατάλαβαν 
πολύ καλά ότι η ελληνική εξέδρα 
δεν κατάγγειλε τη Σερβία γενικά, 
αλλά μια πλευρά της Σερβίας. Ε¬ 
κεί διέφερε η ελληνική από τη στά¬ 
ση των Κροατών που κατέβηκαν 
από την εξέδρα αποδοκιμάζοντας 
τη Σερβία γενικά, δηλαδή για τη 
γενική πολιτική στάση της έξω α¬ 
πό το γήπεδο, για την επιθετική 
στάση της σαν έθνος. 

Γι’ αυτό όμως το λόγο η ελληνι¬ 


κή καταδίκη ήταν συντριπτική, ε¬ 
πειδή ήταν καταδίκη στο συγκε¬ 
κριμένο και ερχόταν από ένα φί¬ 
λο, επειδή κοντολογής τους αφαι- 
ρούσε την αθλητική, οπότε και την 
εθνική αξιοπιστία. 

Γι’ αυτό εξοργίστηκαν σε τέτοιο 
βαθμό οι Σέρβοι σοβινιστές. Ήταν 
οι ορθόδοξοι αδελφοί Έλληνες και 
όχι οι ανοικτοί εχθροί που έβγα¬ 
λαν ψεύτικο το σέρβικο εθνικό με¬ 
γαλείο. Η “Μεγάλη Σερβία” την 
ώρα του θριάμβου της κείτονταν 
ξεφτιλισμένη μέσα στη λάσπη, πε¬ 
ρίγελος όλης της ανθρωπότητας. 

Όχι. Αυτό ήταν ένα πολύ μεγά¬ 
λο χτύπημα για να είναι συμπτω- 
ματικό. 

Ο ελληνικός λαός στον τελικό 
της Κυριακής φέρθηκε σα λαός κα¬ 
ταπιεσμένου έθνους, δίπλα σε άλ¬ 
λα καταπιεσμένα έθνη, ενάντια στο 
έθνος που καταπιέζει. 

Το κλειδί της υπόθεσης βρίσκε¬ 
ται στο ότι ο σέρβικος σοβινισμός 
δεν ποδοπάτησε μόνο τους “καθο¬ 
λικούς” Λιθουανούς και Κροάτες, 
αλλά και τους αδελφούς “ορθόδο¬ 
ξους” Έλληνες προκειμένου να 
πάρει το τρόπαιο της παγκόσμιας 
εθνοφυλετικής του ανωτερότητας. 
Αυτή η κίνησή του ήταν ασφαλούς 
έξω από τους ρώσικους σχεδια- 
σμούς και υπονόμευε τη γενική 
γραμμή του “ορθόδοξου τόξου” στα 
Βαλκάνια. Ο Στάνκοβιτς της ΕΙΒΑ 
εκπροσωπεί ακριβώς το σέρβικο 
σοβινισμό. Αυτός επιβεβαίωσε, με 
τη δήλωσή του ότι οι “Έλληνες εί¬ 
ναι βλάκες και αχάριστοι”, αυτό 
που υποστηρίζουν οι έλληνες α- 
θλητικογράφοι, ότι δηλαδή ο Στάν¬ 
κοβιτς φρόντισε να μπει η Εθνική 
Ελλάδας στους τέσσερις και οι 
Σέρβοι να πάρουν το τρόπαιο. Η 
γραμμή Στάνκοβιτς ήταν με λίγα 
λόγια ελληνοσερβική συμμαχία με 
σέρβικη ηγεμονία εναντίον όλων 
των άλλων. Αυτή η γραμμή κατέρ- 
ρευσε μπροστά στην απροσδόκητη 
ελληνική εξέδρα. Αν αναζητήσου¬ 
με έναν άλλο τέτοιο πολιτικό πα¬ 
ράλληλο, θα το βρούμε στην επι¬ 
μονή των Σέρβων της Βοσνίας να 
τραβάνε τη δική τους λυσσαλέα 
επιθετική γραμμή σε αντίθεση συ¬ 
χνά με τη Ρωσία, όπως και στη μέ¬ 
χρι τώρα αποτυχία της Ρωσίας να 
καθαιρέσει το γενικό εκφραστή του 
σέρβικου σοβινισμού, που είναι ο 
Μιλόσεβιτς, εγκαθιστώντας στην 
ηγεσία της Σερβίας τους δικούς 
τους ανθροόπους. 

ΜΙΑ ΝΟΜΟΤΕΛΕΙΑΚΗ 
ΣΥΓΚΡΟΥΣΗ 

Ο σέρβικος λοιπόν σοβινισμός 
και ο ελληνικός λαός ήταν οι δύο 
παράγοντες που οδήγησαν στο με¬ 
γάλο αυτό ρήγμα, που είναι ανε¬ 
ξάρτητο από τις γενικές θελήσεις 
των αντιδραστικών και είναι συ- 
μπτοοματικό στη μορφή του και νο¬ 
μοτελειακό στο περιεχόμενο. 

Λέμε ότι είναι συμπταιματικό στη 
μορφή του γιατί ασφαλώς δεν ή¬ 
ταν νομοτελειακό να παίξει σε κά¬ 
ποιον τελικό η Λιθουανία με τη 
Σερβία, που θα έχει στο μεταξύ α¬ 
ποκλείσει την Ελλάδα, είναι νο¬ 
μοτελειακό ότι η Ελλάδα δε θα υ¬ 
ποταχθεί εύκολα στο σοσιαλφασι- 
στικό ρώσικο άξονα του πολέμου 
και του ιδεολογικού μεσαίωνα. 

Αυτός ο ιδεολογικός ελληνοσερ- 
βικός πόλεμος έρχεται να υπο¬ 
γραμμίσει πόσο αδύναμη είναι στο 
βάθος της η εξουσία των ρωσόδου- 
λων στη χώρα μας. 

Αυτοί, με ουσιαστικό πολιτικό ό¬ 
πλο τους τον τούρκικο κίνδυνο και 


γενική τακτική μέθοδο τον εισο- 
δισμό, έχουν καταφέρει να αποσπά¬ 
σουν την ηγεσία όλων των πολι¬ 
τικών κομμάτων και να σχηματί¬ 
σουν ένα φαινομενικά αρραγές ρω¬ 
σόφιλο εθνικό μέτωπο. 

Όμως η αληθινή πολιτική τους 
βάση είναι εξαιρετικά στενή. Με¬ 
ρικές εκατοντάδες σοβινιστές της 
πολιτικής και της διανόησης και 
μια χούφτα Ρώσοι πράκτορες εί¬ 
ναι πολύ δύσκολο να αναστρέψουν 
τη γενική κίνηση μιας κοινωνίας. 

Ο σέρβικος φασισμός έριξε τη 
γραμμή της Μεγάλης Σερβίας σ’ 
ένα λαό που είχε χάσει από πολλά 
χρόνια τα πιο στοιχειώδη δημοκρα¬ 
τικά του δικαιώματα και είχε μα¬ 
ραζώσει από την απελπισία που 
φέρνει στις μάζες κάθε ψευτοαρι- 
στερή δικτατορία. Όμως οι σοβι¬ 
νιστές και οι ρωσόδουλοι δεν μπο¬ 
ρούν να διαμορφώσουν τούτο το 
λαό όπως θέλουν, ακριβώς γιατί 
δεν μπορούν μονομιάς να του στε¬ 
ρήσουν την πολιτική δημοκρατία, 
έστω αυτή την κουτσουρεμένη δη¬ 
μοκρατία. Το ότι εδώ οι αθλητικο- 
γράφοι, οι σχολιαστές, τα αθλητι¬ 
κά στελέχη μπόρεσαν να μιλήσουν 
για τη “διαιτητική μαφία Στάνκο¬ 
βιτς” και ο λαός μπόρεσε να τους 
ακούσει δεν είναι κάτι το τυχαίο, 
αλλά κάτι που δύσκολα μπορεί να 
καταργηθεί. Όπως δύσκολα μπο¬ 
ρεί να καταργηθεί κάθε “αντεθνι¬ 
κή” γιούχα στα γήπεδα, πράγμα 
που είναι πηγή πονοκεφάλων 
στους σοβινιστές και τους ρωσό¬ 
δουλους που βλέπουν τους φανα¬ 
τικούς της εξέδρας συχνά να πο¬ 
δοπατάνε τα ιερά και τα όσιά τους. 

Θα ’ταν ακόμα αδιανόητο για μια 
φασιστική χο')ρα αυτό που έγινε ε¬ 
δώ, να δώσουν οι Λιθουανοί πρες- 
κόνφερενς που θα κατάγγειλε τους 
Σέρβους για τον πόλεμο στη Βο¬ 
σνία, ενώ ο εθνικιστής σχολιαστής 
της ΕΤ1 το ίδιο βράδυ δήλωνε ότι 
ήταν με τη Λιθουανία, αν και δεν 
του άρεσε η γιούχα στο σέρβικο ε¬ 
θνικό ύμνο. 

Στο βάθος το μεγάλο εθνικό “α¬ 
τύχημα” της Κυριακής έχει να κά¬ 
νει με το ότι η Ελλάδα είναι μια 
χώρα που έχει περάσει πρόσφατα 
μια σοβινιστική διχτατορία και έ¬ 
χει πολεμήσει και μισήσει τον ε¬ 
θνικό φασισμό. 

Η Ελλάδα είναι ακόμα μια χώρα 
που έχει έντονη επαφή με τον έξω 
κόσμο, ιδιαίτερα με τον ευρωπαϊ¬ 
κό δημοκρατισμό. Η συμμετοχή της 
για δεκαετίες στην παγκόσμια α¬ 
γορά, η σύγχρονη βιομηχανία και 
το εμπόριό της, η τουριστική βιο¬ 
μηχανία της και κύρια ο ναυτικός 
της χαρακτήρας, με λίγα λόγια τα 
στοιχεία της οικονομικής της ζω¬ 
ής έρχονται σε ακατάπαυστη αντί¬ 
θεση με τον περιορισμένο και α¬ 
ναχρονιστικό στόχο της εδαφικής 
επέκτασης, που κατάφερε να κά¬ 
νει ιερό στόχο η σέρβικη αστική 
τάξη στο δικό της λαό. 

Δεν είναι άσχετη με τη στάση 
του στο μεγάλο τελικό η άρνηση 
του λαού μας να υιοθετήσει την ε¬ 
πιθετική πλατφόρμα των ρωσόδου- 
λων και των εθνικιστών στο ζή¬ 
τημα της Τουρκίας. Έχουμε ξανα¬ 
γράψει πως αυτοί δεν μπορούν να 
παρασύρουν τις μάζες στο αντι- 
τούρκικο μέτωπο πατώντας πάνω 
στο μεγαλοϊδεατισμό που εκδηλώ¬ 
νεται κύρια στο Κυπριακό, και έ¬ 
τσι αναγκάζονται ν’ ανακαλύψουν 
τον κίνδυνο του εδαφικού ακρω¬ 
τηριασμού της Ελλάδας στη Θρά¬ 
κη, το Αιγαίο κτλ. Με λίγα λόγια 
εμφανίζονται σαν αμυνόμενοι εθνι- 


κιστές. Γι’ αυτό άλλωστε απέτυχε 
πάντα ο αντιαλβανικός σοβινισμός 
να αποχτήσει λαϊκό έρεισμα για να 
ικανοποιήσει το βορειοηπειρωτικό 
του όνειρο. Εδώ και ο σοβινισμός 
στο μακεδονικό στηρίζεται πάντα 
στο σκιάχτρο μιας εισβολής των ε¬ 
θνικά μακεδόνων στη Θεσσαλονί- 
κη.Αυτή η αμυντική μορφή που δί¬ 
νουν οι αντιδραστικοί στον επιθε- 
τισμό τους για να συσπειρώσουν 
τον ελληνικό λαό αντιστοιχεί α¬ 
κριβώς στις βαθύτερες διαθέσεις 
αυτού του τελευταίου. Είναι σίγου¬ 
ρο ότι αν ο ελληνικός λαός είχε 
για το πεδίο των πολιτικοστρατιω- 
τικών μαχών στην πρώην Γιουγκο¬ 
σλαβία μια τόσο δίκιά του εικόνα 
όση είχε για το πεδίο της μοιραίας 
αθλητικής διοργάνωσης, θα κατάγ¬ 
γειλε με το μεγαλύτερο μίσος τους 
Σέρβους φασίστες. Δεν είναι τυ¬ 
χαίο ότι παρ’ όλο τον προπαγαν¬ 
διστικό βομβαρδισμό του συνόλου 
σχεδόν της αστικής τάξης, ο φι- 
λοσερβισμός δεν έχει ακόμα απο¬ 
κτήσει φανατικά χαρακτηριστικά 
μέσα στον ελληνικό λαό. Αλλά και 
σε όσο βαθμό τα έχει αποκτήσει, 
αυτά δε στηρίζονται στις ορθόδο¬ 
ξες αρλούμπες της αντίδρασης, αλ¬ 
λά στον από παλιά δουλεμένο 
τούρκικο κίνδυνο. 

Το επεισόδιο λοιπόν του μπάσκετ 
δείχνει πόσο εύθραυστη είναι σή¬ 
μερα η ρώσικη πολιτική υπεροχή 
στην Ελλάδα και ποια είναι η αι¬ 
τία για την ταχύτατη κίνηση φιλί¬ 
ας των ρωσόδουλων, και κύρια του 
Παπανδρέου, προς το μέρος των 
Σέρβων. Ο αληθινός τους φόβος 
δεν είναι μήπως διατηρηθεί το σέρ¬ 
βικο μίσος για την Ελλάδα, αλλά 
το ελληνικό για τη Σερβία. Οι 
συγγνώμες τους στοχεύουν περισ¬ 
σότερο τον ελληνικό παρά το σέρ¬ 
βικο λαό. Γιατί πιο πολύ κινδυνεύει 
η Ελλάδα παρά η Σερβία να βρε¬ 
θεί έξω από τη ρώσικη επιρροή. 

Στην πραγματικότητα η Ρωσία 
φοβάται στη Σερβία το σχετικά α¬ 
νεξάρτητο πνεύμα της φασιστικής 
αστικής της τάξης και στην Ελ¬ 
λάδα το ανεξάρτητο και δημοκρα¬ 
τικό πνεύμα του ελληνικού λαού. 

Κατά κάποιο τρόπο το “επεισό¬ 
διο του μπάσκετ” έφερε την κρίση 
επειδή ο σέρβικος σοβινισμός έβα¬ 
λε με τη βία το στέμμα στο κεφάλι 
του και ο ελληνικός λαός αρνήθη- 
κε αυτή τη βία. 

Αυτοί οι δύο παράγοντες δεν εί¬ 
ναι συμπτωματικοί. Γι’ αυτό αυτή 
η πρώτη κρίση θα συνοδευτεί στο 
μέλλον από καινούριες. Εννοείται 
ότι το τι θα κάνει τελικά η Ελλά¬ 
δα θα κριθεί από το αν θα μπορέ¬ 
σει η δημοκρατική της πρωτοπο¬ 
ρία και πότε θα μπορέσει να δώσει 
συνείδηση στο πολιτικό ένστιχτο 
των μαζών και να το μετατρέψει 
σε νέο και ουσιαστικό πολιτικό πα¬ 
ράγοντα. Αν μέσα στα λίγα επό¬ 
μενα χρόνια συγκροτηθεί η δημο¬ 
κρατική πολιτική πρωτοπορία στη 
γραμμή του αντιρώσικου δημοκρα¬ 
τικού και πατριωτικού μετώπου, ο 
ελληνοτουρκικός πόλεμος που ε¬ 
τοιμάζουν οι ρωσόδουλοι θα μπο¬ 
ρεί να αποφευχθεί. Αν αυτό δε συμ¬ 
βεί, μέσα από αυτό τον πόλεμο, 
στον οποίο οι δημοκρατικές μάζες 
θα συμμετέχουν με μισή καρδιά, θα 
ξεπηδήσει το πιο αποφασιστικό ε¬ 
παναστατικό κίνημα στην ιστορία 
αυτού του λαού. 

Πρέπει να το καταλάβουμε, έχου¬ 
με ένα λαό τόσο καλό, όσο άθλια 
είναι η αστική του τάξη. 

ΣΤΗΝ ΕΠΙΦΑΝΕΙΑ ΤΟ ΣΚΑΝΔΑΛΟ ΙΝΤΡΑΚΟΜ 


Ο αντεισαγγελέας Εφετών Ζορ- 
μπάς, με πόρισμά του ύστερα από 
προκαταρκτική εξέταση που έκα¬ 
νε για τη νομιμότητα του διαγω¬ 
νισμού προμήθειας από τον ΟΤΕ 
ενός εκατομμυρίου ψηφιακών πα- 
ροχών.η οποία κατακυρώθηκε στην 
ΙΝΤΡΑΚΟΜ του Κόκκαλη και τη 
Ζίμενς, χαρακτήρισε διαβλητό το 
διαγωνισμό, παράνομη την ανάθε¬ 
ση και ζήτησε από τον αρμόδιο 
προϊστάμενό του Τζανακάκη την 
άσκηση ποινικής δίωξης κατά πα¬ 
ντός υπευθύνου για απάτη, παρά¬ 
βαση καθήκοντος, δωροδοκία, δω¬ 
ροληψία και απιστία σε βαθμό κα¬ 
κουργήματος. 

Ειπώθηκε ότι το πόρισμα θύμιζε 
μέρες 1989, γιατί αναζητούσε ευ¬ 
θύνες και σε πολιτικά πρόσωπα, ε¬ 
νώ διαπίστωνε παρανομίες ανώτα¬ 
των διοικητικών στελεχών του Ο¬ 
ΤΕ. Κάθαρση όμως ο σοσιαλφασι- 
σμός δεν επιτρέπει στο δικό του 
στρατόπεδο με τον Κόκκαλη στο 
στόχαστρο. Έτσι, ο γνωστός από 
την υπόθεση της ΑΓΕΤ εντολοδό- 
χος του σοσιαλφασισμού Τζανακά- 
κης αφαίρεσε την υπόθεση από το 
Ζορμπά και τον απείλησε με πει¬ 
θαρχική δίωξη. 

Επιπλέον αρνήθηκε το αίτημα 
που είχε διατυπώσει ο Ζορμπάς για 
παραπομπή της υπόθεσης στην Ο¬ 
λομέλεια Εφετών, προϋπόθεση για 
την άσκηση δίωξης κατά παντός 
υπευθύνου. Αντί γι’ αυτό διέταξε 
συμπληρωματική εξέταση, την ο¬ 
ποία ανέθεσε στον Εισαγγελέα Ε¬ 
φετών Καράμπελα, πιο έμπιστο α¬ 
πό το Ζορμπά, απομακρύνοντας 
χρονικά και ουσιαστικά το ενδε¬ 
χόμενο των ποινικών διώξεων. 

ΣΤΟ ΣΤΟΧΑΣΤΡΟ ΤΟΥ 

ΖΟΡΜΠΑ ΤΑ ΣΚΑΝΔΑΛΑ 
ΚΟΚΚΑΛΗ 

Ο Ζορμπάς προχώρησε σε προ¬ 
καταρκτική εξέταση ύστερα από 
σχετική επιστολή-αναφορά του 
Ανδριανόπουλου. Ο διεθνής μειο¬ 
δοτικός διαγωνισμός του ΟΤΕ για 
την ανάθεση των ψηφιακών παρο¬ 
χών είχε διάρκεια 15 μηνών, απα¬ 
σχόλησε δύο κυβερνήσεις και τρεις 
διαδοχικές διοικήσεις του ΟΤΕ. Η 
κυβέρνηση Μητσοτάκη είχε ανα¬ 
βάλει το διαγωνισμό γιατί δεν μπο¬ 
ρούσε να δεχτεί τη συμμετοχή I- 
ΝΤΡΑΚΟΜ και ΖΙΜΕΝΣ, τη στιγ¬ 
μή που οι δύο αυτές εταιρείες εί¬ 
χαν χρέος ύψους 11 δις δρχ. στον 
ΟΤΕ από προηγούμενη σύμβαση 
του 1992 για προμήθεια 470.000 ψη¬ 
φιακών παροχών χωρίς διαγωνι¬ 
σμό, με απευθείας ανάθεση. Η κυ¬ 
βέρνηση του ΠΑΣΟΚ προχώρησε 
στην υπογραφή της τελικής σύμ¬ 
βασης, οδηγώντας τη διαφορά με¬ 
ταξύ των εταιρειών και του ΟΤΕ 
στη χρονοβόρα διαδικασία της 
διαιτησίας. 

Ο Ανδριανόπουλος είχε ασχολη¬ 
θεί με το ζήτημα Κόκκαλη και σχη¬ 
μάτισε φάκελο, τον οποίο και πα¬ 
ρέδωσε στον Έβερτ με στοιχεία για 
την παράνομη ανάθεση. Ο Έβερτ 
είχε δηλώσει τότε ότι ο φάκελος 
δεν είχε καμία ιδιαίτερη αξία, γιατί 
το υλικό περιοριζόταν σε αποκόμ¬ 
ματα εφημερίδων. Αυτή η υπόθεση 
ήταν μία από τις βασικές αιτίες που 
επικαλέστηκε ο Ανδριανόπουλος 
όταν αποχώρησε από τη Βουλή και 
από τη Ν.Δ. ( Ελευθεροτυπία , 28/6). 

Σαν ιδιώτης ο Ανδριανόπουλος, 
σε μία εκδήλωση αντίστασης της 
δυτικόφιλης αστικής τάξης στη 
διεφθαρμένη σοσιαλφασιστική 


κρατική γραφειοκρατία, απευθύν¬ 
θηκε στην εισαγγελική αρχή με ε- 
πιστολή-αναφορά που περιείχε και 
έγγραφη καταγγελία του προέδρου 
της εσωτερικής αγοράς της Ευρω¬ 
παϊκής Κοινότητας προς το μόνι¬ 
μο αντιπρόσωπο της Ελλάδας στην 
Ε.Ε. Μογγ. Σύμφωνα με την καταγ¬ 
γελία αυτή, με ημερομηνία 20/4/ 
1994, η «δόλια πρακτική των υπη¬ 
ρεσιών του ΟΤΕ κατά την κατάρ¬ 
τιση συγκριτικού πίνακα των οι¬ 
κονομικών όρων των προσφορών 
είχε σαν αποτέλεσμα την αλλοίω¬ 
ση των όρων αυτών και τη θεώρη¬ 
ση των προσφορών των δύο εται¬ 
ρειών ως δήθεν συμφεροτέρων» ( Ε¬ 
λευθεροτυπία. , 27/6). 

Αυτό το στοιχείο της καταγγε¬ 
λίας, την οποία επιβεβαίωσε με το 
πόρισμά του ο Ζορμπάς, καθώς και 
μία σειρά παρανομιών που αποκα¬ 
λύπτει το πόρισμα αναδεικνύει αυ¬ 
τό το σκάνδαλο σε ισάξιο με το 
σκάνδαλο Κοσκωτά. 

Στο πόρισμά του ο Ζορμπάς δια¬ 
πιστώνει ότι οι δύο εταιρείες δεν 
πληρούσαν ούτε αυτούς τους όρους 
συμμετοχής στο διαγωνισμό ,και 
συγκεκριμένα τον όρο της εμπορι¬ 
κής δραστηριότητας στη διεθνή α¬ 
γορά, αφού είχαν μοναδικό πελά- 
τη-αγοραστή ψηφιακού υλικού το 
τελευταίο διάστημα τον ΟΤΕ(!) 

Οι δύο εταιρείες είχαν ήδη εκ¬ 
δηλώσει τις αντισυμβατικές τους 
προθέσεις με την άρνησή τους να 
ικανοποιήσουν την αξίωση του Ο¬ 
ΤΕ ύψους 11 δις εναντίον τους, άρ¬ 
νηση που έγινε δεκτή χωρίς να α¬ 
σκηθεί καμία πίεση από τη Διοίκη¬ 
ση του ΟΤΕ. 

Ο Ζορμπάς δεν παραλείπει να α¬ 
ναφερθεί στις ύποπτες σχέσεις 
Κόκκαλη-Στάζι και την παράνο¬ 
μη απόκτηση περιουσιακών στοι¬ 
χείων της ΙΝΤΡΑΚΟΜ από αυτή 
τη σχέση. 

Όμως το σημαντικότερο στοιχεί¬ 
ο σ’ αυτό το πόρισμα είναι ότι δεν 
περιορίζεται στη διερεύνηση του 
συγκεκριμένου σκανδάλου, αλλά 
ζητάει ο ανακριτικός έλεγχος που 
θα ακολουθούσε την προτεινόμε- 
νη άσκηση των ποινικών διώξεων 
«να περιλάβει και προηγούμενες 
φάσεις της επιχειρηματικής δρα¬ 
στηριότητας των προαναφερόμε- 
νων εταιρειών (εννοεί την ΙΝΤΡΑ- 
ΚΟΝ και τη ΖΙΜΕΝΣ), σε σχέση 
με το μόνιμο πελάτη αυτών Οργα¬ 
νισμό Τηλεπικοινωνιών Ελλάδος, 
φερομένου ως ανεχόμενον τους ε- 
κάστοτε επαχθείς οικονομικούς ό¬ 
ρους των προσφορών των δύο ε¬ 
ταιρειών, κατά τρόπο προκαλού- 
ντα “τον περιορισμό της τηλεπι¬ 
κοινωνιακής αγοράς της Ελλάδας, 
η οποία φαίνεται να λειτουργεί α¬ 
ποκλειστικά προς όφελος των πα¬ 
ραδοσιακών προμηθευτών του Ο¬ 
ΤΕ” ως δεικτικώς παρατήρησε η 
επιτροπή της Ευρωπαϊκής Κοινό¬ 
τητας στο προαναφερθέν από 
20.4.1994 έγγραφο του Γενικού 
Αιευθυντού της εσωτερικής α¬ 
γοράς αυτής» (Καθημερινή , 28/6). 

Δηλαδή ο Ζορμπάς ζητάει τη 
διαλεύκανση συνολικά των “αμαρ¬ 
τωλών” σχέσεων Κόκκαλη-ΟΤΕ 
και των ληστρικών συμβάσεων που 
υπογράφηκαν ανάμεσά τους μέχρι 
σήμερα. Βάζει το μαχαίρι στο κόκ- 
καλο και στοχεύει στη διακοπή αυ¬ 
τών των σχέσεων που εγκαθιδρύ- 
θηκαν με εντολή του Παπανδρέου 
από το γενικό διευθυντή του ΟΤΕ 
Τόμπρα και οδήγησαν στην εξάρ¬ 
τηση και υποδούλωση του ΟΤΕ α¬ 


πό τον Κόκκαλη, με αποτέλεσμα 
τη σημαντική οικονομική επιβά¬ 
ρυνση του ΟΤΕ και την αναχαίτι¬ 
ση της πορείας εκσυγχρονισμού 
του. 

Με λίγα λόγια, ο Ζορμπάς έκα¬ 
νε ό,τι ήταν δυνατό για να εξοργί¬ 
σει το σοσιαλφασισμό. Επιτέθηκε 
στον Κόκκαλη, έθιξε τη διεφθαρ¬ 
μένη συνδικαλιστική και κρατική 
γραφειοκρατία, στηρίχτηκε στον 
Ανδριανόπουλο και στην Ευρώπη. 

Ο τιμωρός Τζανακάκης τον επα¬ 
νέφερε στην τάξη δύο μέρες πριν 
από τη δική του αποχώρηση από 
τη θέση του Προϊσταμένου της Ει¬ 
σαγγελίας Εφετών,τελειώνοντας 
μία θλιβερή καριέρα με μία θλιβε¬ 
ρή πραξικοπηματική ενέργεια. 

Ο ΠΟΛΙΤΙΚΟΣ 
ΧΑΡΑΚΤΗΡΑΣ ΤΟΥ 
ΠΟΡΙΣΜΑΤΟΣ 

Το πόρισμα Ζορμπά ήταν αποτέ¬ 
λεσμα της πρωτοβουλίας Ανδρια- 
νόπουλου και είχε το χαρακτήρα 
μίας εκδήλωσης αντίστασης της 
φιλοδυτικής αστικής τάξης στο σο- 
σιαλφασισμό, και σαν τέτοια χτυ¬ 
πήθηκε με μανία από αυτόν. 

Ο Μητσοτάκης από την πρώτη 
στιγμή πρόσφερε την υποστήριξή 
του σ’ αυτή την κίνηση ζητώντας 
με δηλώσεις του την παραπομπή 
στο Συμβούλιο των Εφετών, ανα¬ 
γκάζοντας παράλληλα το μετριο¬ 
παθή Έβερτ να ευθυγραμμιστεί μα¬ 
ζί του με ανακοίνωση της Ν.Δ. με 
το ίδιο περιεχόμενο. Ο Έβερτ δεν 
μπορούσε να προχωρήσει σε ανοι¬ 
χτή κάλυψη του Κόκκαλη τη στιγ¬ 
μή που υπήρχε η πιθανότητα κα¬ 
ταδίκης του στο δικαστήριο. Η πα¬ 
ροχή μιας τέτοιας κάλυψης θα δη¬ 
μιουργούσε συσπείρωση γύρω από 
το πρόσωπο του Μητσοτάκη, κάτι 
που δεν ήθελε σε καμία περίπτω¬ 
ση ο Έβερτ. 

Όμως η επέμβαση Τζανακάκη έ¬ 
βαλε τα πράγματα στη θέση τους. 
Ο Μητσοτάκης αμέσως μετά την 
αφαίρεση της υπόθεσης από το 
Ζορμπά κράτησε πιο σκληρή στά¬ 
ση, δηλώνοντας ότι «το θέμα των 
ψηφιακών παροχών του ΟΤΕ, της 
ΙΝΤΡΑΚΟΜ, της ΖΙΜΕΝΣ, οδή¬ 
γησε σε πτώση της κυβέρνησης της 
Ν.Α.» (Ελεύθερος Τύπος, 29/6), α¬ 
νακαλύπτοντας επιτέλους, έστω 
και εμπειρικά, την πολιτική τάση 
που οδήγησε στην πτώση του, δη¬ 
λαδή τη ρωσόδουλη φράξια του 
ΠΑΣΟΚ, όργανο της οποίας είναι 
ο Κόκκαλης. Είναι βέβαια αστείος 
ο ισχυρισμός ότι ο Κόκκαλης ήταν 
η αιτία της πτώσης, όμως σίγουρα 
η αντίσταση της κυβέρνησης Μη¬ 
τσοτάκη στις επιθυμίες του είχε 
κάτι να κάνει με αυτή. 

Την αντίθεσή τους στην επέμβα¬ 
ση Τζανακάκη δήλωσαν η ΟΚΕ 
Δικαιοσύνης της Ν.Δ. με ανακοί¬ 
νωσή της και με δηλώσεις τους οι 
Άννα Ψαρούδα-Μπενάκη, ο Μό¬ 
νος και βέβαια ο Ανδριανόπουλος. 
Κανένας από αυτούς δεν υποστή¬ 
ριξε το Μητσοτάκη στη δήλωσή 
του για τα αίτια της πτώσης της 
Ν.Δ. Δεν τόλμησαν να φτάσουν τη 
ρήξη σε τέτοιο βαθμό. 

Ο Έβερτ εκφράστηκε την επό¬ 
μενη μέρα με ψήφισμα της Κ.Ε., που 
είχε σαν αντικείμενο την έναρξη 
εκστρατείας διαφάνειας σε όλους 
τους τομείς. Στο ψήφισμα αυτό η 
υπόθεση Κόκκαλη αναφερόταν μό¬ 
νο έμμεσα και ως εξής: «Η Ν.Α. 
σέβεται τους θεσμούς, την ανεξαρ¬ 
τησία της Αικαιοσύνης, δεν ανα¬ 


μιγνύεται στο έργο της και δεν κρί¬ 
νει τις αποφάσεις της. Υποστηρί¬ 
ζει κάθε πρόταση που προάγει το 
κύρος της. Για τις σοβαρές υποθέ¬ 
σεις είναι ανάγκη να συνέρχεται η 
Ολομέλεια Εφετών» (Ελεύθερος 
Τύπος, 30/6). 

Μπροστά σε ένα σκάνδαλο εν ε¬ 
ξελίξει ο Έβερτ αναγκάστηκε να 
συμπορευτεί με το Μητσοτάκη. Ό¬ 
ταν αυτό αποδυναμώθηκε και με¬ 
τατράπηκε σε μία μακροχρόνια δι¬ 
καστική έρευνα ρουτίνας από τον 
Τζανακάκη, δεν είχε κανένα λόγο 
να οξύνει τις σχέσεις του με το σο- 
σιαλφασιστικό μπλοκ για χάρη του 
Μητσοτάκη, τον οποίο εγκατέλει- 
ψε σε δευτερόλεπτα. 

Αφού μίλησε ο Τζανακάκης. η 
κίνηση Ζορμπά χρεώθηκε συνολι¬ 
κά στο Μητσοτάκη. Ο Τζανακά¬ 
κης, με την πλήρη κάλυψη της κυ¬ 
βέρνησης, αφαίρεσε την υπόθεση α¬ 
πό το Ζορμπά επειδή αυτός έγινε 
“ανενεργός” ύστερα από τις δηλώ¬ 
σεις Μητσοτάκη, με τις οποίες υ¬ 
ποστήριζε το αίτημά του για πα¬ 
ραπομπή της υπόθεσης στην Ολο¬ 
μέλεια Εφετών, λόγω δηλαδή της 
παρέμβασης “άσχετων με τη 
Δικαιοσύνη προσώπων”. Ο άλλος 
λόγος της αφαίρεσης της υπόθεσης 
από το Ζορμπά, η οποία προκάλε- 
σε την οργή στους εισαγγελικούς 
κύκλους σαν πρωτοφανής και α¬ 
παράδεκτη, ήταν η διαρροή απόρ¬ 
ρητου πορίσματος σε δύο εφημερί¬ 
δες, την Ελευθεροτυπία και την 
Καθημερινή. Όμως ο Τζανακάκης 
δεν τόλμησε να ασκήσει πειθαρχι¬ 
κή δίωξη εναντίον του Ζορμπά γι’ 
αυτή τη διαρροή, επειδή δεν μπο¬ 
ρούσε να αποδείξει την ευθύνη του. 

Την άρνησή του στο αίτημα του 
Ζορμπά για παραπομπή στην Ολο¬ 
μέλεια Εφετών ο Τζανακάκης τη 
στήριξε σε κενά της δικογραφίας 
των 72 τόμων που σχηματίστηκε 
σε επτά μήνες και την οποία μελέ¬ 
τησε μέσα σε λίγες μέρες, καθώς 
και στην προσπάθεια των «αντα¬ 
γωνιστών να βρουν κουσούρια στο 
διαγωνισμό », και των οποίων η πα¬ 
ρέμβαση, σύμφωνα με τους ισχυρι¬ 
σμούς του, ήταν εμφανής στο κεί¬ 
μενο του πορίσματος. Δηλαδή ε¬ 
πανέλαβε την επιχειρηματολογία 
του Κόκκαλη και του σοσιαλφα- 
σιστικού μπλοκ με ζηλευτή ακρί¬ 
βεια. Μάλιστα έκανε σύσταση στον 
αρμόδιο για την συμπληρωματική 
προκαταρκτική εξέταση Καράμπε¬ 
λα να μην ερευνήσει την κατηγο¬ 
ρία της δωροδοκίας για να μην 
πλατιάσει η έρευνα! Οι δηλώσεις 
και οι ενέργειες αυτές, σύμφωνα με 
εισαγγελικούς λειτουργούς, οδη¬ 
γούν σε ουσιαστική αθώωση του 
Κόκκαλη και των εμπλεκόμενων 
στην υπόθεση (Ελεύθερος Τύπος, 
29/6). 

Ο Τζανακάκης ακολούθησε πι¬ 
στά τα βήματα του πραξικοπημα¬ 
τία Κουβελάκη, που με τον ίδιο 
τρόπο είχε αφαιρέσει τη δικογρα¬ 
φία της ΑΓΕΤ από τους Αρεοπα¬ 
γίτες Βολονάση και Σιούλα. 

Όλο το σοσιαλφασιστικό μπλοκ 
τάχθηκε σύσσωμο κατά των ξένων 
ανταγωνιστών και της διαδικασί¬ 
ας της ιδιωτικοποίησης του ΟΤΕ, 
καλύπτοντας τον Κόκκαλη, ο ο¬ 
ποίος πέρασε ουσιαστικά στο απυ¬ 
ρόβλητο. 

Ο ίδιος ο Κόκκαλης σαν καλός 
πράκτορας με ανακοίνωση της I- 
ΝΤΡΑΚΟΜ απάντησε στις κατη¬ 
γορίες που του αποδίδονται ότι «εί¬ 
ναι προφανές πως η ανάπτυξη της 


ελληνικής βιομηχανίας τηλεπικοι¬ 
νωνιών δε συμβαδίζει με τα συμ¬ 
φέροντα των ξένων εταιρειών και 
των εν Ελλάδι εκπροσώπων τους » 
(Ελευθεροτυπία, 28/6). Επίδειξη 
ευαισθησίας από έναν εκπρόσωπο 
εν Ελλάδι των ρώσικων συμφερό¬ 
ντων για την “ανάπτυξη της ελ¬ 
ληνικής βιομηχανίας”, την οποία 
οι εντολείς του με μεθοδικότητα 
διαλύουνϋΗ ΟΜΕ-ΟΤΕ με ανακοί¬ 
νωσή της θεωρεί την ανακίνηση 
του σκανδάλου «άβ Τιοίο υπονό¬ 
μευση του ΟΤΕ», την οποία προ- 
καλούν οι υποστηριχτές της θεω¬ 
ρίας του “στρατηγικού επενδυτή”, 
δηλαδή της ιδιωτικοποίησης του 
ΟΤΕ, και φέρεται διατεθειμένη να 
υπερασπίσει το «δημόσιο χαρακτή¬ 
ρα του Οργανισμού ενάντια σε ο- 
ποιονδήποτε βάλλει εναντίον του 
άμεσα ή έμμεσα» (Καθημερινή, 30/ 
6). Αυτές οι “πατριωτικές” κραυ¬ 
γές βγαίνουν ενόψει της μερικής 
ιδιωτικοποίησης του ΟΤΕ, ό,τι έ¬ 
μεινε δηλαδή από το φιάσκο της 
ιδιωτικοποίησης με το στρατηγι¬ 
κό επενδυτή. 

Κατά πόδας και το ψευτοΚΚΕ 
κατέθεσε ερώτηση σχετική με το 
σκάνδαλο στον ΟΤΕ. στην οποία 
αναφέρεται ότι «όσο θα συνεχίζε¬ 
ται η πολιτική του ξεπουλήματος 
και της υποταγής στους ισχυρούς 
της Ευρωπαϊκής Ένωσης, τόσο θα 
αναπαράγονται σκάνδαλα, όπως 
αυτό που αναδεικνύεται σήμερα με 
την προμήθεια των ψηφιακών πα¬ 
ροχών του ΟΤΕ » (Ριζοσπάστης, 29/ 
6 ). 

Είναι η ΠΟΛΑ αυτή τη φορά που 
ζητάει τη σύσταση διακομματικής 
επιτροπής ελέγχου στα μεγάλα έρ¬ 
γα και στις κρατικές προμήθειες, 
δηλαδή μεγαλύτερο έλεγχο του σο- 
σιαλφασισμού στην οικονομία, και 
ο ΣΥΝ έρχεται να συμπληρώσει με 
το αίτημα της αλλαγής του νομι¬ 
κού πλαισίου που ισχύει για τις με¬ 
γάλες συμβάσεις, τις προμήθειες, τα 
έργα και τις επιχειρήσεις του 
Δημοσίου (Ελευθεροτυπία, 29/6). 

Το σοσιαλφασιστικό μπλοκ απα¬ 
ντάει στην επίθεση των εχθρών του 
με επίθεση, και σαφώς νικάει. Ό¬ 
μως εκτίθεται σαν υποστηριχτής ε¬ 
νός βρώμικου υποκειμένου όπως ο 
Κόκκαλης και ενός πραξικοπημα¬ 
τία όπως ο Τζανακάκης. Αυτές οι 
αμαρτίες δεν πρόκειται να ξεχα- 
στούν από το λαό. 


ΧΑΣΤΟΥΚΙ 
ΑΠΟ ΤΗΝ 
ΕΥΡΩΠΗ 

συνέχεια από τη σελ. 3 

σιστικότητας μέσα στην πολιτικά 
παραλυμένη Ευρώπη, παρά κάποια 
διάθεση αληθινής σύγκρουσης με το 
ρωσοσερβικό άξονα. Η γενική 
γραμμή του Σιράκ απέναντι στη 
Σερβία φαίνεται θετικότερη από 
την άθλια ρωσόφιλη Μιτερανική, 
αλλά όχι στο αντίθετο από αυτή 
στρατόπεδο. 

Όπως και σε όλα τα άλλα, τον 
αποφασιστικό ρόλο θα τον έχουν 
οι κάνες των βοσνιακών τουφεκιών. 

Αυτές επηρεάζουν πάνω απ’ όλα 
τις συνειδήσεις των ευρωπαϊκών 
λαών κι αυτές είναι που γεμίζουν 
ρίγη τους ρωσόδουλους! 

ΕΞΩ ΤΑ ΘΡΗΣΚΕΥΤΙΚΑ ΑΠΟ 

ΤΑ ΣΧΟΛΕΙΑ! 


Σχετικά με τη διαδοχή 
Παπανδρέου 


Ένα μεγάλο ζήτημα έχει προκό¬ 
ψει τον τελευταίο καιρό στην 
παιδεία και έχει ανοίξει ένα διά¬ 
λογο στη χώρα ανάμεσα στους 
σκοταδιστές, παλιούς και νέους, 
ορθόδοξους, από τη μια μεριά, και 
στη δημοκρατική και προοδευτική 
διανόηση, απ’ την άλλη: Είναι το 
ζήτημα της θρησκείας και της παι¬ 
δείας, που εντάσσεται σ’ ένα ευ¬ 
ρύτερο ζήτημα εκκλησία-κράτος. 

Ένταση στο διάλογο έδωσε η α¬ 
πόφαση 3356/95 του Συμβουλίου 
της Επικράτειας, σύμφωνα με την 
οποία «όσοι μαθητές δεν επιθυμούν 
να παρακολουθήσουν το μάθημα 
των Θρησκευτικών, απαλλάσσο¬ 
νται από τη διδασκαλία του αλλά 
και τη συμμετοχή τους στην προ¬ 
σευχή και τον εκκλησιασμό» 
(Ελευθεροτυπία , 23/6). 

Για να γίνει αυτό πράξη αρκεί η 
απλή δήλωση του μαθητή ή των 
γονέων του. Το ζήτημα προέκυψε 
κατόπιν προσφυγής των γονιών 
μαθητή της Γ’ Γυμνασίου στο ΣτΕ, 
μετά από ποινή που του επιβλήθη¬ 
κε στο σχολείο του στην Πάτρα, 
όταν ο μαθητής αρνήθηκε να εκ¬ 
φωνήσει την πρωινή προσευχή. 

Έτσι ήρθε πάλι στο προσκήνιο η 
διαμάχη που έχει ξεσπάσει τον τε¬ 
λευταίο καιρό. Είναι υποχρεωτικό 
να τοποθετηθούμε αρχειακά απέ¬ 
ναντι σ’ αυτό το ζήτημα και να ξε¬ 
σκεπάσουμε το σκοταδισμό της ορ¬ 
θοδοξίας ιδιαίτερα στα σχολεία. 

Η ΘΡΗΣΚΕΙΑ ΓΙΑ ΤΗΝ 
ΟΑΚΚΕ 

«Όλη η σύγχρονη κοινωνία εί¬ 
ναι θεμελιωμένη πάνω στην εκμε¬ 
τάλλευση των τεράστιων μαζών 
των εργαζομένων... Η θρησκεία εί¬ 
ναι μια απ’ τις μορφές πνευματι¬ 
κής καταπίεσης... Η αδυναμία των 
τάξεων που υφίστανται την εκμε¬ 
τάλλευση, στην πάλη ενάντια 
στους εκμεταλλευτές, γεννά ανα¬ 
πόφευκτα την πίστη για μια 
καλύτερη μετά θάνατο ζωή... Η 
θρησκεία είναι το όπιο του λαού. 
Η θρησκεία είναι ένα είδος πνευ¬ 
ματικού αλκοόλ... Το σύγχρονο 
προλεταριάτο τάσσεται με το μέ¬ 
ρος του σοσιαλισμού, που επιστρα¬ 
τεύει την επιστήμη στην πάλη ε¬ 
νάντια στη θρησκευτική θολούρα 
και λυτρώνει τον εργάτη από την 
πίστη στη μετά θάνατο ζωή, συ¬ 
σπειρώνοντας τον στην πραγματι¬ 
κή πάλη για μια καλύτερη επίγεια 
ζωή» (Λένιν: “Σοσιαλισμός και 
Θρησκεία”, τόμος 12). 

Και συνεχίζει πιο κάτω ο Λένιν: 
«Ο καθένας πρέπει να είναι ελεύ¬ 
θερος να πρεσβεύει όποια θρησκεία 
θέλει ή να μην παραδέχεται καμία 
θρησκεία, δηλαδή να είναι άθεος... 
Λεν επιτρέπονται σε καμία περί¬ 
πτωση κανενός είδους διακρίσεις 
δικαιωμάτων ανάμεσα στους πο¬ 
λίτες εξαιτίας των θρησκευτικών 
τους πεποιθήσεων... Λεν πρέπει να 
δίνεται καμία επιχορήγηση στην ε¬ 
πίσημη εκκλησία του κράτους, 
καμία επιχορήγηση από τα χρήμα¬ 
τα του δημοσίου στις εκκλησιαστι¬ 
κές ενώσεις, που πρέπει να γίνουν 
ενώσεις πολιτών-ομοϊδεατών ολό- 
τελα ελεύθερες, ανεξάρτητες από 
την κρατική εξουσία». Αυτές οι το¬ 
ποθετήσεις του Λένιν είναι ξεκά¬ 
θαρες για τις θέσεις των κομμου¬ 
νιστών στο θέμα της θρησκείας και 


είναι επίκαιρες παρ’ όλο που δια¬ 
τυπώθηκαν το 1905 για τη ρωσική 
κοινωνία. 

Εμείς δεν έχουμε να προσθέσου¬ 
με τίποτα, παρά μόνο ότι όλα αυτά 
πρέπει να εφαρμοσθούν στην ελλη¬ 
νική κοινωνίαΧ είναι ζητήματα 
δημοκρατικά και αρκετά απ’ αυτά 
έχουν ήδη εφαρμοσθεί σε αστικές 
δημοκρατίες. Σήμερα μπαίνουν με 
ένταση τα ζητήματα χωρισμός εκ- 
κλησίας-κράτους, όχι Θρησκευτι¬ 
κά στα σχολεία, όχι αναγραφή του 
θρησκεύματος στις ταυτότητες κτλ. 
λόγω της Ευρωπαϊκής Ενοποίησης 
και των κατακτήσεων του ευρω¬ 
παϊκού δημοκρατικού κινήματος. 

Είναι μάλιστα χαρακτηριστικό ό¬ 
τι τους προβληματισμούς αυτούς 
τους προωθεί η δημοκρατική δια¬ 
νόηση, που έχει δεσμούς με τη 
Δύση και ιδιαίτερα με την Ευρώ¬ 
πη. Είναι απ’ την άποψη αυτή χα¬ 
ρακτηρισμός ο διάλογος που έγινε 
με αφορμή μια τοποθέτηση του Ευ¬ 
ρωβουλευτή και Καθηγητή Συ¬ 
νταγματικού Δικαίου Δ. Τσάτσου 
στην Κ. Ελευθεροτυπία (22/1/95) με 
θέμα την αναγκαιότητα και τη 
σκοπιμότητα της διδασκαλίας των 
Θρησκευτικών στα σχολεία. 

Ο παραπάνω καθηγητής έβγαζε 
το συμπέρασμα ότι το μάθημα των 
Θρησκευτικών πρέπει να καταργη- 
θεί ή να γίνει προαιρετικό, για να 
ωφεληθούν άλλα μαθήματα που εί¬ 
ναι πιο χρήσιμα και αποδοτικά για 
τη μόρφωση των παιδιών, με βάση 
την ευρωπαϊκή πείρα. 

Ήρθε όμως η απάντηση από το 
Δημητριάδος Χριστόδουλο ( Βήμα, 
28/5/95), απάντηση που όπως θα 
δούμε παρακάτω στηριζόταν σε 
ψεύτικα επιχειρήματα. Συγκεκρι¬ 
μένα έγραφε ότι «σε όλες τις χώ¬ 
ρες της Ευρώπης το μάθημα των 
Θρησκευτικών διδάσκεται ως υπο¬ 
χρεωτικό επειδή θεωρείται βασικό 
για τη σφαιρική εκπαίδευση των 
παιδιών, αλλά και επειδή καλύπτε¬ 
ται από τα Συντάγματά των». Έ¬ 
τσι λέει ο εκπρόσωπος της θεϊκής 
αλήθειας και υποψήφιος για τον 
αρχιεπισκοπικό θρόνο Χριστόδου¬ 
λος, αλλά του απαντά ο καθηγη¬ 
τής Σωτηρέλης στην Ελευθεροτυ¬ 
πία της επόμενης Κυριακής: «Ελα¬ 
φριά τη καρδία και χωρίς απολύ¬ 
τως καμία τεκμηρίωση προσπαθεί 
να μας αποδείξει ότι το κατηχητι¬ 
κό και υποχρεωτικό πρότυπο θρη¬ 
σκευτικής αγωγής που ισχύει στη 
χώρα μας είναι λίγο πολύ κανό¬ 
νας στην Ευρώπη, κι ότι εντέλει 
πρέπει να είμαστε ευχαριστημένοι, 
γιατί αλλού υπάρχει ευθεία ανά¬ 
μειξη της εκκλησίας στη διδασκα¬ 
λία. 

Δυστυχώς όμως για τον κ. Χρι¬ 
στόδουλο αυτό γίνεται με πλήρη 
αντιστροφή της πραγματικότητας». 

Και παραθέτει ο καθηγητής τι 
συμβαίνει στις χώρες της Ευρώπης 
και στις ΗΠΑ: 

α) Στις ΗΠΑ και στη Γαλλία δεν 
υπάρχει μάθημα Θρησκευτικών ού¬ 
τε καν προαιρετικό. 

β) Στην Αγγλία, Σουηδία και Δα¬ 
νία είναι μεν υποχρεωτικό μάθη¬ 
μα, αλλά δεν είναι κατηχητικό, ό¬ 
πως στην Ελλάδα, απλά είναι ιστο¬ 
ρία θρησκειών. 

γ) Στην Ιταλία, Πορτογαλία, 
Βέλγιο, Ολλανδία, Γερμανία, Νορ¬ 
βηγία και Αυστρία το μάθημα εί¬ 


ναι απολύτως προαιρετικό. 

Εξαίρεση παρουσιάζει στην Ελ¬ 
λάδα και στην Ιρλανδία. Από αυ¬ 
τά τα δεδομένα, που δεν έχουμε λό¬ 
γο να μην τα πιστέψουμε, προκύ¬ 
πτει ότι πρέπει να παλαίψουμε ό¬ 
λοι οι προοδευτικοί εκπαιδευτικοί, 
γονείς και πρώτα απ’ όλα το μα¬ 
θητικό κίνημα να καταργήσουμε το 
μάθημα των Θρησκευτικών σαν υ¬ 
ποχρεωτικό. 

Πιστεύουμε ότι η απόφαση 3356/ 
95 του Σ.τ.Ε. αποτελεί μια σημα¬ 
ντική νομολογία, στην οποία πρέ¬ 
πει να πατήσει το δημοκρατικό κί¬ 
νημα για να κάνει πράξη αυτό που 
γίνεται χρόνια τώρα στην Ευρώπη 
και τις ΗΠΑ. 

Είναι βέβαιο ότι αυτή την εποχή 
έχουμε έξαρση της θρησκευτικής 
προπαγάνδας και έντονη παρέμβα¬ 
ση της Ορθόδοξης εκκλησίας σε ό¬ 
λους τους τομείς της κοινωνικής, 
ακόμα και της πολιτικής ζωής. Εί¬ 
ναι χαρακτηριστικά μερικά παρα¬ 
δείγματα: α)Τα συλλαλητήρια σε 
Θεσσαλονίκη-Αθήνα-Πειραιά που 
οργάνωσε η εκκλησία για το Μα¬ 
κεδονικό. β)Η καθημερινή παρέλα¬ 
ση αρχιερέων από τα ΜΜΕ (Τν, 
ράδιο, εφημερίδες), που τοποθετού¬ 
νται για κάθε ζήτημα κοινωνικό 
και πολιτικόΧ από τα θρησκευτι¬ 
κά στα σχολεία μέχρι την απόφα¬ 
ση της δικαιοσύνης για τους δο- 
λοφόνους-σατανιστές. 

Απέναντι σ’ αυτή τη θρησκευτι¬ 
κή έξαρση έχουμε θετικά φαινόμε¬ 
να αντίστασης, όπως του μαθητή 
στην Πάτρα, αλλά και άλλων νεο¬ 
λαίων και εκπαιδευτικών που αρ- 
νούνται να υποταχθούν στη θεο- 
λογική λαίλαπα. 

Αλλά το 
χρήμα... χρήμα 

Είχαμε γράψει σε παλιότερο 
φύλλο της Νέας Ανατολής για 
την προσπάθεια του Αγίου Όρους 
να χρηματοδοτηθεί από την Ευ¬ 
ρωπαϊκή Ένωση, παρά τη γενικά 
αντιδυτική του κατεύθυνση, και 
είχαμε στηλιτεύσει το γεγονός ως 
δείγμα πλήρους ασυνέπειας λό¬ 
γων και έργων, ως ενέργεια δί¬ 
χως αρχές. 

Στις 5 του Ιούνη υπογράφτηκαν 
οι σχετικές χρηματοδοτικές συμ¬ 
βάσεις ύψους 2,4 δισ. δρχ. για τρί¬ 
α μοναστήρια: Ιβήρων, Σταυρονι¬ 
κήτα και Σίμωνος Πέτρας. Τα 
κονδύλια διαχειρίζεται η Ευρω¬ 
παϊκή Τράπεζα Επενδύσεων (Ε- 
ΤΕ), χρηματοπιστωτικό ίδρυμα 
της ΕΕ. Από ελληνικής πλευράς 
υπέγραψε ο αναπληρωτής υπουρ¬ 
γός Εθνικής Οικονομίας Γιώργος 
Ρωμαίος, ενώ από ευρωπαϊκής ο 
αντιπρόεδρος της ΕΤΕ Παναγιώ¬ 
της Γεννηματάς. 

Έτσι, όπως οι καλόγεροι του 
Μεσαίωνα βάφτιζαν το κρέας ψά¬ 
ρι για να μπορούν να το τρώνε χω¬ 
ρίς ενοχές, οι “σύγχρονοι” με- 
σαιωνιστές βαφτίζουν τα λεφτά 
που παίρνουν από την ΕΕ “άγια” 
και (νομίζουν πως) ξεμπερδεύουν 
με την αντιδυτική συνείδησή τους. 

Μ’ αυτήν μπορεί να ξεμπερδεύ¬ 
ουν, αλλά με το λαό να δούμε πώς 
θα ξεμπερδέψουν! 


Για τη διαδοχή Παπανδρέου έ¬ 
χουμε ξαναγράψει. Πρόκειται για 
το κολοσσιαίο ζήτημα πώς οι ρω- 
σόδουλοι θα ελέγξουν το ΠΑΣΟΚ 
όταν ο μεγάλος πράχτορας πεθά- 
νει. 

Όσο ο πράχτορας είναι ζωντα¬ 
νός, αυτός και τα τσιράκια του - 
με πρώτους τους Λαλιώτη, Σκαν- 
δαλίδη, Τζουμάκα και Γ. Παπαν¬ 
δρέου- επιχειρούν να παγιώσουν 
από τώρα μια ηγετική ομάδα στην 
οποία αυτοί θα έχουν την πλειο- 
ψηφία. Αυτό εννοούν όταν λένε 
“συλλογικό ΠΑΣΟΚ” ή ότι “το 
ΠΑΣΟΚ δεν τεμαχίζεται και δεν 
τιμαριοποιείται” ή όταν καταγ¬ 
γέλλουν τους δελφίνους και τον 
ηγετισμό ή “το πρωθυπουργικό 
περιβάλλον”. 

Η ρωσόδουλη κλίκα βρίσκεται 
σε μια πελώρια δυσκολία: Δεν έ¬ 
χει ισχυρή πρόσβαση σαν τέτοια 
μέσα στον κομματικό μηχανισμό 
και τη βάση του ΠΑΣΟΚ και, κυ¬ 
ρίως, κανένα στέλεχος της δεν έ¬ 
χει κύρος για ηγέτης. Είναι όλοι 
άριστοι στην ίντριγκα, αλλά δί¬ 
χως φυσιογνωμία. 

Απέναντι τους οι άλλες τάσεις 
ναι μεν είναι διασπασμένες, αλ¬ 
λά έχουν αληθινή δύναμη μέσα 
στο ΠΑΣΟΚ. Έτσι, είτε έχουν 


Για την απεργία των θαλάσσιων 
μεταφορών δυο λόγια: Πρόκειται 
και πάλι για μια πρωτοβουλία του 
σοσιαλφασισμού. 

Όλα είναι τυπικά: Η μορφή και 
το αίτημα. Η μορφή είναι ο αιφνι¬ 
διασμός και η ομηρία του λαού. Η 
απεργία ήταν αποφασισμένη για 
48ωρη, αλλά το ψευτοΚΚΕ την ο¬ 
δήγησε μέσω της ΠΝΟ στις 4 μέ¬ 
ρες, ενώ απέτυχε να την κάνει 
διάρκειας. Αν αυτό γινόταν, τότε 
ο τουρισμός θα παρέλυε και η οι¬ 
κονομική καταστροφή για την Ελ¬ 
λάδα θα ήταν ανυπολόγιστη. 

Το αίτημα ήταν ένας συνηθισμέ¬ 
νος “κουβάς” δίχως συνοχή, όπως 
κεντρικό ήταν το αίτημα των φο¬ 
ρολογικών απαλλαγών, δηλαδή 
το χτύπημα του Παπαδόπουλου 
και της προοδευτικής γραμμής της 
φορολογικής εξυγίανσης. Έλει¬ 
παν δηλαδή τα μισθολογικά αι¬ 
τήματα, που αντιπαραθέτουν α¬ 
πευθείας ναυτικούς και εφοπλι¬ 
στές, και στη θέση τους μπήκαν 
τα επιδοματικά αιτήματα, που 
είναι τα πιο αντιδραστικά, γιατί 
έχουν ένα χαρακτήρα προνομίου 
και δεν ενώνουν την εργατική 
τάξη, αλλά τη διασπούν. 


συνέχεια από τη σελ. 2 
Κόντρα στην επίθεση του σο- 
σιαλφασισμού ο ΕΡΓΑΣ συνεχί¬ 
ζει τις κινητοποιήσεις. 

Μετά τη δεύτερη προκήρυξη, 
κόλλησε σε όλη την επισκευαστι- 
κή ζώνη και στα ναυπηγεία εκα¬ 
τοντάδες αφίσες που έβαζαν σαν 
κεντρικό το ζήτημα της ανεργίας 
και τα άμεσα αιτήματα για την 
ανακούφιση των ανέργων. 

Παράλληλα με την πάλη για τη 
σωτηρία των ναυπηγείων και την 
ανάπτυξη της επισκευαστικής ζώ¬ 
νης, ο ΕΡΓΑΣ αναδείχνει τώρα 


κομματική ισχύ, όπως η ομάδα 
Τσοχατζόπουλου, είτε κυβερνητι¬ 
κή, όπως ο Λιβάνης, είτε ηγετική 
εμβέλεια, όπως οι Σημίτης και 
Πάγκαλος. 

Τρέμουν, λοιπόν, οι πράχτορες 
ότι μετά τον Παπανδρέου θα βρε¬ 
θούν ή στα πολλά μικρά φέουδα 
ή μπροστά σ’ έναν ηγέτη. 

Έτσι, θέλουν από τώρα να κλεί- 
σουν τη διαδοχή. Γι’ αυτό σκα¬ 
ρώνουν τα φραξιονιστικά τους ερ¬ 
γαλεία και έρχονται σε σύγκρου¬ 
ση με τα νόμιμα όργανα, όπως η 
τωρινή Συνδιάσκεψη, στα οποία 
δεν καταφέρνουν ποτέ ν’ αλλά¬ 
ξουν τους συσχετισμούς. 

Η αγαπημένη τους μέθοδος εί¬ 
ναι τα θολά σχήματα δίχως πλατ¬ 
φόρμα με τους “σαραντάρηδες” ή 
ευκαιριακές σύμμαχες σ’ αυτούς 
συγκροτήσεις, όπως οι “7” κτλ. 
Γενικά, τα πράγματα είναι άσχη¬ 
μα γι’ αυτούς στο ζήτημα της δια¬ 
δοχής. 

Όσο για τον Παπατζή, αυτός 
παριστάνει πάντα το αυτοδυναμι- 
κό ΠΑΣΟΚ, δηλαδή τον Τσοχα- 
τζόπουλο, το Λιβάνη κτλ. και 
διαρκώς, σαν τέτοιος, καταγ¬ 
γέλλει τη διαδοχολογία. 

Αυτό σημαίνει ότι η κομπίνα της 
διαδοχής δεν είναι ακόμα ώριμη. 


Το κακό για τους σοσιαλφασί- 
στες σ’ αυτή την απεργία ήταν ό¬ 
τι αυτή δεν οργανώθηκε από κά¬ 
ποια δίκιά τους πραξικοπηματι¬ 
κή επιτροπή, όπως έγινε στο α¬ 
γροτικό, αλλά από μια ομοσπον¬ 
δία όπως η ΠΝΟ. Σε τέτοια νόμι¬ 
μα συνδικαλιστικά όργανα ο 
σκληρός σοσιαλφασισμός δεν κά¬ 
νει ό,τι θέλει. 

Η πλειοψηφία της ΠΝΟ σταμά¬ 
τησε τη σοσιαλφασιστική απερ¬ 
γία και το ψευτοΚΚΕ έγινε έξαλ¬ 
λο και περιμένει τη ρεβάνς σε νέα 
απεργία μέσα στον Ιούλη. 

Το αδύνατο σημείο, όπως και σε 
κάθε άλλη απεργία-πραξικόπημα, 
βρίσκεται στην άρνηση της βάσης 
να ακολουθήσει έναν αγώνα για 
τον οποίο δεν είναι πεισμένη. Έ¬ 
τσι εξηγείται πώς έσπασε, πριν 
διακοπεί από την ΠΝΟ, η “απερ¬ 
γία” σε όλα τα περιφερειακά λι¬ 
μάνια πλην του Πειραιά, στον ο¬ 
ποίο οι σοσιαλφασίστες είναι πιο 
οργανωμένοι. Αυτό έγινε με τις 
γραμμές της Ιταλίας που ξεκίνα¬ 
γαν από ΠάτραΉγουμενίτσα και 
στα περισσότερα περιφερειακά 
φέρι-μποτ. 


σαν κεντρικό ζήτημα την πάλη 
για την ανακούφιση των ανέργων. 

Η ανεργία για το σοσιαλφασι- 
σμό χρησιμοποιείται για να σέρ¬ 
νει μια ομάδα από αγανακτισμέ- 
νους ανέργους εκεί που απαιτούν 
τα σχέδιά του για τη διάλυση της 
ναυπηγικής βιομηχανίας. 

Ένα πραγματικό κίνημα ενά¬ 
ντια στην ανεργία στη Ζώνη, πέ¬ 
ρα από την ανακούφιση των ίδιων 
των ανέργων, χτυπάει ακόμα πιο 
πολύ το σοσιαλφασισμό εμποδί- 
ζοντάς τον να μετατρέψει εργά¬ 
τες σε δύναμη καταστροφής. 


Για την απεργία της ΠΝΟ 


ΕΚΣΤΡΑΤΕΙΑ ΤΟΥ ΕΡΓΑΣ 

Απ’ την ώρα που με πολιτική 
απόφαση του ρωσόφιλου αρχηγού 
του ΟΗΕ Γκάλι και του ανθρώ¬ 
που του στη Βοσνία Ακάσι το Σε- 
ράγεβο και ολόκληρη η Βοσνία 
παραδόθηκαν στο έλεος του σέρ¬ 
βικου φασισμού, οι Βόσνιοι δεν εί¬ 
χαν άλλη επιλογή από το να στη- 
ριχούν στο στρατό τους. 

Οι δυνάμεις του ΟΗΕ εγκατέ- 
λειψαν τις αποθήκες βαριών ό¬ 
πλων και τα παρατήρητηριά τους 
στους Σέρβους, ενώ παραιτήθηκαν 
από τη μεταφορά ανθρωπιστικής 
βοήθειας και την προστασία των 
“ασφαλών περιοχών”. Ένας ανώ¬ 
νυμος αξιωματούχος των κυανό¬ 
κρανων περιέγραψε την κατάστα¬ 
ση : «Λεν είναι αποτυχία, αλλά 
προδοσία. Σε λίγο θα τους σερβί¬ 
ρουμε το τσάι τους» (Χέραλντ 
Τρίμπιουν, 22/6). 

Ο κίνδυνος ήταν ιδιαίτερα άμε¬ 
σος για το Σεράγεβο, το πολιτικό 
σύμβολο της Βοσνίας, με κομμέ¬ 
νο το νερό και το ηλεκτρικό, α¬ 
ποκλεισμένο από οποιαδήποτε 
βοήθεια σε τρόφιμα. Το αεροδρό¬ 
μιο του Σεράγεβο ήταν κλειστό 
εδώ και τρεις μήνες και το σέρβι¬ 
κο πυροβολικό στους λόφους ε¬ 
λεύθερο να ισοπεδώσει την πόλη 
οποιαδήποτε στιγμή. 

Η βοσνιακή κυβέρνηση συγκέ¬ 
ντρωσε τις μεγαλύτερες δυνάμεις 
απ’ την αρχή της σέρβικης εισβο¬ 
λής για να σπάσει την πολιορκία 
του Σεράγεβο: 20.000 βοσνιακού 
στρατού, ανάμεσά τους οι καλύ¬ 
τερες μονάδες των Βόσνιων και 
δυνάμεις της 17ης ταξιαρχίας 
Κράισνικ, που αποτελείται από 
θύματα της εθνικής εκκαθάρισης 
στη Βόρεια Βοσνία και πρώην έ¬ 
γκλειστους σε σέρβικα στρατό¬ 
πεδα συγκέντρωσης. Τους Βό¬ 
σνιους ενισχύουν περίπου 6.000 
κροάτικες δυνάμεις. Απέναντι 
τους βρίσκονται 12.000-15.000 σέρ- 
βοι φασίστες με υπεροχή σε βαρύ 
οπλισμό. 

Η αντεπίθεση των Βόσνιων ξε¬ 
κίνησε στις 15 Ιούνη. Στόχος της 
είναι να κόψει το διάδρομο ανε¬ 
φοδιασμού που ενώνει το Πάλε με 
τα ελεγχόμενα από τους Σέρβους 
Τσέτνικ εδάφη γύρω από το Σε¬ 
ράγεβο, όπως τη Λουκαβίτσα στα 
νότια και το Ίλιτζα στα βορειο¬ 
δυτικά. Έτσι θα μετατρέψει αυτά 
τα εδάφη σε απομονωμένους σέρ¬ 
βικούς θύλακες και οι Βόσνιοι θα 
έχουν κάνει ένα σπουδαίο βήμα 
προς την άρση της πολιορκίας. 
Μέχρι αυτή τη στιγμή έχουν κα¬ 
ταφέρει να αναγκάσουν τους 
σέρβους φασίστες σε υποχώρηση 
και να κερδίσουν εδάφη σε τρία 
μέτωπα νότια, βόρεια και δυτικά 
του Σεράγεβο. 

Σε αντίποινα γι’ αυτές τις επι¬ 
τυχίες οι Τσέτνικ βομβαρδίζουν 
συνέχεια τον άμαχο πληθυσμό του 
Σεράγεβο σκορπίζοντας το θάνα¬ 
το αδιάκριτα. Όπως επιβεβαιώνει 
και ο δήμαρχος του Σεράγεβο Τα- 
ρέκ Κουπούσοβιτς, το τίμημα σε 
ανθρώπινες απώλειες είναι τρο¬ 
μερό, αλλά η βοσνιακή αντεπίθε¬ 
ση είναι η μόνη ελπίδα για τους 
κατοίκους της πόλης. «Θα διακιν¬ 
δυνέψουμε να πολεμήσουμε για 
την επιβίωση αν η άλλη επιλογή 
είναι παράδοση και καταστροφή» 
(Χέραλντ Τρίμπιουν, 3/7). Αυτή εί¬ 
ναι και η θέληση όλων των κα¬ 


τοίκων του Σεράγεβο, μαζί και 
των σέρβων που συνεχίζουν να 
ζουν στην πόλη: «Αεν μπορούμε 
πια ούτε να αναπνεύσουμε. Περι¬ 
μένουμε τρία χρόνια και τώρα αι¬ 
σθάνομαι ότι ακόμα και το μυαλό 
μου έχει σταματήσει... Να επιτί¬ 
θεσαι (εννοεί τη βοσνιακή αντε¬ 
πίθεση) είναι σαν να παίρνεις α¬ 
ναπνοή. Είναι λίγος αέρας για τα 
ποντίκια στην τρύπα» (στο ίδιο, 
29/6). Ο Μιχαήλο Μιλόσεβιτς εί¬ 
ναι ορθοπεδικός χειρούργος, σέρ- 
βος στην καταγωγή και ορθόδο¬ 
ξος χριστιανός. Έχει παντρευτεί 
καθολική και ο αδελφός του Μου¬ 
σουλμάνο. Το Σεράγεβο είναι η 
πόλη τους και μένουν σ’ αυτή. 

Η υποστήριξη του βοσνιακού 
λαού στην αντεπίθεση είναι και 
η μεγαλύτερη εφεδρεία του βο- 
σνιακού στρατού. Σύμφωνα με δη¬ 
λώσεις ανώτερου Βόσνιου αξιω¬ 
ματικού τον περασμένο μήνα, η 
άρση της πολιορκίας του Σεράγε¬ 
βο θα στηριχθεί και στην κινητο¬ 
ποίηση των ίδιων των κατοίκων 
του, ώστε όταν έρθει η στιγμή «και 
ο τελευταίος κάτοικος να ξέρει 
τι θα κάνει το όπλο που θα κρα- 
τάει». 

Αν τελικά η βοσνιακή κυβέρνη¬ 
ση επιμείνει στον εξοπλισμό του 
λαού και τη συμμετοχή του στην 
αντεπίθεση με απόφαση για ο- 
ποιεσδήποτε απώλειες, τότε το 
Σεράγεβο θα ελευθερωθεί και ο 
σέρβικος φασισμός θα τσακιστεί. 
Η νίκη αυτή θα ανατρέψει όλους 
τους στρατιωτικούς συσχετισμούς 
και τα πολιτικά δεδομένα. Για 
τούτο το λόγο οι σέρβοι Τσέτνικ 
θα προσπαθήσουν με όλη τους την 
κτηνωδία να στραγγαλίσουν όχι 
μόνο το Σεράγεβο, αλλά και ό- 
λυος τους βοσνιακούς θύλακες α¬ 
πό το Μπίχατς στα βορειοδυτικά 
της χώρας μέχρι τη Σρεμπρένιτσα, 
το Γκόραζντε και τη Ζέπα στην 
ανατολική Βοσνία. Θα εξαρτηθεί 
από την αντοχή του βοσνιακού 
στρατού και του λαού τι θα γίνει. 

Ήδη όμως ο στρατός της Βο¬ 
σνίας είναι καλύτερα εξοπλισμέ¬ 
νος και αριθμητικά περισσότερος. 
Πιέζει τους σέρβους φασίστες σε 
μέτωπα που δεν τον είχαν ξανα- 
δεί και δεν τον περίμεναν. Είναι 
χαρακτηριστικός ο βομβαρδισμός 
έξω από την πόλη της Μπιελίνα 
στις 28 Ιούνη, τη μέρα που η συμ¬ 
μορία των σέρβων χίτλερ με το 
Μλάντιτς και τον Κάρατζιτς γιόρ¬ 
ταζαν τα 500 χρόνια από τη μάχη 
του Κόσοβο. Παρ’ όλο που η δύ¬ 
ναμη πυρός των Βόσνιων δεν ή¬ 
ταν ικανή να απειλήσει την πόλη 
και ο βομβαρδισμός δεν προκά- 
λεσε καμία απώλεια, ήταν ένα μή¬ 
νυμα, πολιτικό και στρατιωτικό, 
στους Τσέτνικ ότι οι Βόσνιοι εί¬ 
ναι αποφασισμένοι να παλέψουν 
μέχρι να απελευθερώσουν τη χώ¬ 
ρα τους. Η Μπιελίνα είναι στα χέ¬ 
ρια των Σέρβων απ’ την αρχή του 
πολέμου και ήταν αδιανόητο πριν 
από λίγους μήνες ότι οι Βόσνιοι 
θα μπορούσαν να ρίξουν έστω και 
μία σφαίρα. Είναι ακριβώς αυτή η 
ικανότητα του βοσνιακού στρατού 
που κάνει το γουρουνομούρη 
Μλάντιτς να λέει ότι «πρέπει να 
ετοιμαστούμε για ένα μεγάλο πό¬ 
λεμο και να κινητοποιήσουμε ό¬ 
λες μας τις δυνάμεις» (Χέραλντ 
Τρίμπιουν, 30/6). 


Επειδή οι Βόσνιοι νιώθουν ισχυ¬ 
ροί, η κυβέρνηση του Ιζετμπέκο- 
βιτς ζητάει την αποχώρηση των 
κυανόκρανων από τη Βοσνία, για 
να αφαιρέσει το επιχείρημα των 
Δυτικών ότι οι ζωές τους θα α- 
πειληθούν αν αρθεί το εμπάργκο 
των όπλων. Έτσι η Βοσνία μπο¬ 
ρεί να απαιτήσει την άρση του ε¬ 
μπάργκο στα όπλα, μπροστά μά¬ 
λιστα και στην απόφαση της Γε¬ 
ρουσίας να ξανάρθει μ’ αυτό το 
αίτημα απέναντι στο ρωσόφιλο 
Κλΐντον. 

Αυτός έχει επιδοθεί σ’ έναν α¬ 
γώνα να πείσει το ρεπουμπλικά- 
νικο Κογκρέσσο να χρηματοδοτή¬ 
σει τη Δύναμη Ταχείας Αντίδρα¬ 
σης. Το Κογκρέσσο αντιτίθεται σ’ 
αυτό, γιατί η θέση του είναι απο¬ 
χώρηση των κυανόκρανων και άρ¬ 
ση του εμπάργκο όπλων στη Βο- 
σνία.Ο Κλΐντον, παρ’ όλο που συ¬ 
σκέπτεται συνεχώς με τους ρεπου- 
μπλικάνους ηγέτες, τους πληρο¬ 
φόρησε ότι σχεδιάζει να πάρει 50 
εκατομμύρια δολάρια από το 
στρατιωτικό προϋπολογισμό και 
να υποστηρίξει τη Δύναμη. Προ¬ 
σπαθεί όμως ταυτόχρονα να μη γί¬ 
νει αυτό μ’ ένα πραξικοπηματικό 
τρόπο και ν’ αποσπάσει την πιο 
μαλακιά αντίθεση του Κο- 
γκρέσσου. Σ’ αυτή την κατεύθυν¬ 
ση βρίσκεται και η πρόσφατη α¬ 
ντίθεση Ευρώπης-ΗΠΑ, όπου οι 
Ευρωπαίοι, κατάχλωμοι μπροστά 
στη Ρωσία, κατηγορούν τους Α- 
μερικάνους ότι ενισχύουν στρα¬ 
τιωτικά τους Βόσνιους. Ο ρωσό¬ 
φιλος Κλΐντον αξιοποιεΐ αυτή την 
αντίθεση για να πείσει το Κο¬ 
γκρέσσο ότι δε χρειάζεται τώρα 
να τα χαλάσουμε με τους συμμά¬ 
χους μας για τους Βόσνιους. Ο ί¬ 
διος, αλλά και οι Ευρωπαίοι, θέ¬ 
λουν τις δυνάμεις του ΟΗΕ στη 
Βοσνία ακριβώς για να έχουν το 
επιχείρημα της τύχης τους, ώστε 
να εμποδίζουν την άρση του ε¬ 
μπάργκο όπλων στους Βόσνιους 
και να προωθούν το διαμελισμό 
της Βοσνίας. 

Τελικά ο Κλΐντον με αστραπιαί¬ 
α κίνηση διέταξε, παρακάμπτο¬ 
ντας το Κογκρέσσο, να δοθεί το 
απαραίτητο χρηματικό ποσόν για 
τη Δύναμη αυτή. 

Είναι η φύση αυτής της αντίθε¬ 
σης που μεταφέρεται και μέσα στο 
ΝΑΤΟ ανάμεσα στο αντισέρβικο 
κομμάτι της αμερικανικής αστι¬ 
κής τάξης και τον ευρωπαϊκό τυ¬ 
χοδιωκτισμό, ενώ φέρνει σε σύ¬ 
γκρουση συχνά το ΝΑΤΟ και τον 
ΟΗΕ. Όπως στις 20 Ιούνη όταν 
δύο σέρβικα τζετ παραβίασαν τη 
ζώνη αποκλεισμού κοντά στο αε¬ 
ροδρόμιο της Μπάνια Λούκα και 
ο γάλλος διοικητής του ΟΗΕ Ξα- 
βιέρ μπλόκαρε το βομβαρδισμό 
των Σέρβων που πρότειναν οι αρ¬ 
χηγοί του ΝΑΤΟ. 

Η δύναμη ταχείας αντίδρασης, 
αφού μπήκε κάτω από τον έλεγ¬ 
χο του ΟΗΕ μετά από εκβιασμό 
της Ρωσίας που δεν ήθελε τη δη¬ 
μιουργία της, βλέπει το ρόλο της 
συνεχώς να αποδυναμώνεται. Μά¬ 
λιστα πρόσφατα η διοίκηση του 
ΟΗΕ αφαίρεσε το “ταχείας” και 
έτσι είναι Δύναμη Αντίδρασης 
του ΟΗΕ. Αυτή η δύναμη θα προ¬ 
στατεύει τους κυανόκρανους που 
θα προστατεύουν την ειρήνη στη 
Βοσνία. Έτσι, όταν οι δεύτεροι 


πιαστούν όμηροι απ’ τους σέρβους 
φασίστες, οι πρώτοι απλά θα έ¬ 
χουν ένα διάστημα να πάρουν μαζί 
και τα προσωπικά τους είδη. 

Άλλωστε ο σερβόφιλος Ακάσι 
φρόντισε με προσωπική επιστολή 
του στον Κάρατζιτς να του δώσει 
διαβεβαιώσεις ότι η Δύναμη αυ¬ 
τή δε θα ξεφύγει από τους ήδη υ¬ 
πάρχοντες κανόνες βάσει των ο¬ 
ποίων δρουν οι κυανόκρανοι σή¬ 
μερα και ότι δε θα απειλήσει τους 
σέρβους φασίστες (Χέραλντ 
Τρίμπιουν, 22/6). 

Ένα σχέδιο του διοικητή του Ο¬ 
ΗΕ στη Βοσνία στρατηγού Σμιθ 
να χρησιμοποιήσει τη δύναμη για 
να ανοίξει ο διάδρομο μεταφοράς 
της βοήθειας στο Σεράγεβο συνά¬ 
ντησε την απόρριψη του Ακάσι. 
Όπως δήλωσε αξιωματούχος του 
ΟΗΕ, «δε θα επιχειρήσουμε τη 
διάνοιξη διαδρόμων... αν δεν έχου¬ 
με τη στρατηγική συναίνεση των 
Σέρβων» (στο ίδιο, 1/7)!! 

Οι πρόσφατες εμπλοκές ανάμε¬ 
σα σε γάλλους κυανόκρανους και 
σέρβους Τσέτνικ, καθώς και η 
σκλήρυνση της στάσης της Γαλ¬ 
λίας απέναντι τους οφείλονται 
στο ότι ο βοσνιακός στρατός νι- 

Καταδίκη 

της 

σέρβικης 

εκκλησίας 

Στις 27 Ιούνη γαλλικό δικαστή¬ 
ριο αθώωσε τη γαλλική εφημερίδα 
Λιμπερασιόν απορρίπτοντας την 
αγωγή της σέρβικης ορθόδοξης 
εκκλησίας, που την κατηγορούσε 
για δυσφήμηση. 

Η σέρβικη Εκκλησία στράφηκε 
κατά της Λιμπερασιόν για άρθρο 
που είχε δημοσιευτεί στις 12 Ο- 
κτώβρη 1994 με τίτλο “Η ορθόδοξη 
αλληλεγγύη”, θέμα του άρθρου 
ήταν η θέση της σέρβικης ιεραρ¬ 
χίας απέναντι στη σέρβικη 
εισβολή στην Κροατία και τη 
Βοσνία. 

Το δικαστήριο απέρριψε τις 
κατηγορίες της ρωσόφιλης 
σέρβικης Εκκλησίας που 
στρέφονταν κατά του διευθυντή 
της Λιμπερασιόν Σερζ Ζιλί και 
της αρθρογράφου Ελέν Ντέσπιτς- 
Πόποβιτς, σύμφωνα με τις οποίες 
το άρθρο «χαρακτηρίζεται από ένα 
τυφλό μίσος » και από έναν «πρω¬ 
τόγονο μανιχαϊσμό». 

Αντίθετα, το δικαστήριο επεσή- 
μανε τη σοβαρότητα του άρθρου 
και το γεγονός ότι οι κατηγορίες 
κατά της Εκκλησίας «δε διαμορ¬ 
φώνονται με επιπόλαιο και αυθαί¬ 
ρετο τρόπο, αλλά αποτελούν το 
συμπέρασμα μιας αποδεικτικής 
διαδικασίας». Και καταλήγει ότι 
το άρθρο «δεν ξεπερνά τα αποδε¬ 
κτά όρια της ελευθερίας της έκ¬ 
φρασης που αναφέρονται στην 
ανάλυση πολιτικών, κοινωνικών 
και ιδεολογικών φαινομένων μιας 
κοινωνίας» (Ελευθεροτυπία, 30/6). 

Πρόκειται για μια σπουδαία πο¬ 
λιτική νίκη της δημοκρατίας απέ¬ 
ναντι στο σέρβικο φασισμό και τη 
ρωσόφιλη σέρβικη εκκλησία που 
τον στηρίζει με τις ευλογίες της. 


κάει. Όταν οι Βόσνιοι νικάνε, τό¬ 
τε όλοι οι Ευρωπαίοι αστοί ανα¬ 
γκάζονται να τους υπολογίσουν 
και πολλές φορές να τους υπο¬ 
στηρίξουν. Ακριβώς γιατί όταν το 
δίκιο νικάει έχει δύναμη. Αυτό 
που αναγνωρίζει η αστική τάξη 
δεν είναι τόσο το δίκιο όσο η δύ¬ 
ναμη του δίκιου. Όταν νικάει, έ¬ 
στω προσωρινά, έστω υπό όρους 
και σε μερικά σημεία, είναι ανα¬ 
γκασμένοι οι αστοί να το πάρουν 
υπόψη τους. Γιατί αυτοί θέλουν 
μόνο να σταματήσει ο πόλεμος. 
Όταν οι Βόσνιοι είναι αδύνατοι, 
νομίζουν ότι αρκεί να πεθάνουν 
για να σταματήσει ο πόλεμος. Ό¬ 
ταν όμως οι Βόσνιοι είναι δυνα¬ 
τοί, τότε οι δυτικοί πιέζουν τους 
Σέρβους να υποχωρήσουν. Έτσι 
πάλι περιμένουν ότι θα τελειώσει 
ο πόλεμος. Τώρα, λοιπόν, που το 
πτώμα κινείται, συγκεντρώνει τη 
συμπάθεια και θα την έχει για ό¬ 
σο διάστημα διαρκεΐ η κίνησή του. 

Άλλωστε, όταν ξεκίνησε η βο- 
σνιακή αντεπίθεση τόσο η Γαλ¬ 
λία και η Αγγλία όσο και ο ρω¬ 
σόφιλος Κλΐντον την καταδίκα¬ 
σαν. 


Συνεπής η 
Τσεχία στο 
Βοσνιακό 

Στις 29 του Ιούνη η δημοσιογρά¬ 
φος Τέτα Παπαδοπούλου παρέθε¬ 
σε στην Ελευθεροτυπία μια παλιά 
(του ’94), αλλά πολύ επίκαιρη δή¬ 
λωση του προέδρου της Τσεχίας 
Βάτσλαβ Χάβελ για το Βοσνιακό: 

«Καθήκον μιας δημοκρατικής 
κοινότητας κρατών είναι να εμπο¬ 
δίζει την αιματοχυσία. Υποχρέω¬ 
ση όλων μας είναι να μη μείνου¬ 
με σιωπηλοί μάρτυρες της σφα¬ 
γής στη Βοσνία-Ερζεγοβίνη. Κά¬ 
τι τέτοιο θα ήταν στρουθοκαμη¬ 
λισμός ανάλογος με εκείνον που 
χαρακτήρισε τη στάση μας απέ¬ 
ναντι στο Τρίτο Ράιχ. Εφόσον έ¬ 
χουν εξαντληθεί όλα τα πολιτικά 
μέσα, η ειρήνη στη Βοσνία είναι 
δυνατόν να αποκατασταθεί μόνο 
με μια συγκεκριμένη, στρατιωτι¬ 
κή ενέργεια». 

Να πώς μια χώρα του ευρωπαϊ¬ 
κού τρίτου κόσμου αντιλαμβάνε¬ 
ται τα καθήκοντα των δημοκρα¬ 
τικών χωρών! 

Μία 

επισήμανση 

Στο προηγούμενο φύλλο της 
ΝΑ στο πολύ καλό γράμμα του 
φίλου Ν. Δανδή έμενε να κά¬ 
νουμε μια διπλή παρατήρηση. 

Πρώτο, η έννοια που δίνει 
στο σταλινισμό είναι η εικόνα 
που έχουν κατά κανόνα οι δη¬ 
μοκράτες για το σοσιαλφα- 
σισμό. 

Δεύτερο, ο Στάλιν ήταν ο με¬ 
γαλύτερος πολέμιος του ορθό¬ 
δοξου σκοταδισμού, αλλά και 
του σοσιαλφασισμού, που τώ¬ 
ρα ταλαιπωρεί και θα ταλαιπω¬ 
ρήσει πολύ περισσότερο τον 
πλανήτη. 







